cyanic-selkie/wikianc huggingface dataset:
അൽ-ജാഹിസ്
ജീവിത രേഖ
ഇരുന്നൂറിലേറെ പുസ്തകൾ  അൽജാഹിസ് രചിച്ചിരുന്നതായി കരുതുന്നു. അതിൽ മുപ്പതോളം പുസ്തകങ്ങൾ ഇന്നും ലഭ്യമാണ്. അറബി ഭാഷയുടെ ഘടനയിലും വ്യാകാരണത്തിലും സമൂലമായ മാറ്റമുണ്ടാവേണ്ടതുണ്ട് എന്ന് ശക്തമായി വാദിച്ച ആളായിരുന്നു അൽജാഹിസ്. എന്നാൽ അത്തരത്തിലുള്ള മാറ്റങ്ങൾ ഉണ്ടാവാൻ വീണ്ടും ഒരു രണ്ട് നൂറ്റാണ്ട്കൂടി കഴിയേണ്ടി വന്നു.
അബ്ബാസിയ കാലഘട്ടത്തിൽ ഇസ്ലാമിക ലോകത്തുണ്ടായ വൈജ്ഞാനിക വിപ്ലവത്തിന്റെ ഭാഗഭാക്കാവാൻ ബാഗ്ദാദിലേക്ക് താമസം മാറുകയായിരുന്നു പിൽക്കാലത്ത് ജാഹിസ്. ഖലീഫ അൽ മഅമൂൻ തന്റെ കുട്ടികളെ   പഠിപ്പിക്കാൻ അൽ ജാഹിസിനെ ഏർപ്പാടാക്കി. എന്നാൽ ജാഹിസിന്റെ ഉണ്ടക്കണ്ണുകൾ കുട്ടികളെ ഭയപ്പെടുത്തിയതിനാൽ കൊട്ടാര അധ്യാപനം ഒഴിവാക്കപ്പെടുകയായിരുന്നു. ജാഹിസ് അൽ അയ്നേയ്ൻ ഉണ്ടക്കണ്ണുകളുള്ളവൻ എന്ന വിശേഷണത്തിൽ നിന്നാണ് തൂലികനാമമായ അൽ ജാഹിസ് രൂപം കൊണ്ടതത്ത്രെ.
ജീവതാന്ത്യത്തിൽ സ്വദേശമായ ബസ്രയിൽ തിരിച്ചെത്തിയ ജാഹിസ് അവിടെ വച്ച് തൊണൂറ്റി രണ്ടാം വയസ്സിൽ മരിച്ചു. മരണം എങ്ങനെയായിരുന്നു എന്ന് വ്യക്തമല്ലെങ്കിലും തന്റെ അതിബൃഹത്തായ പുസ്തശേഖരത്തിലെ  ഒരു വലിയ അട്ടി പുസ്തകങ്ങൾ തലയിൽ പതിച്ചായിരുന്നു മരണം എന്നൊരു കഥ പ്രചാരത്തിലുണ്ട്.
പ്രധാന കൃതികൾ
1.മൃഗങ്ങളുടെ പുസ്തകം – കിത്താബുൽ ഹയവാൻ. ഏഴു വാല്യങ്ങളായി എഴുത്തപ്പെട്ട ഒരു സർവ്വ വിജ്ഞാന കോശമായി ഇതിനെ വിവരിക്കാം. 350ൽ പരം പക്ഷിമ്രഗാദികളെ വർണ്ണിക്കുകയും വിവരിക്കുകയും ചെയ്തിരിക്കുന്നു ഇതിൽ     അവയെപ്പറ്റി കഥകളും, പഴമൊഴികളും, പദ്യശകലങ്ങളും ഇതിൽ ഉൾക്കോള്ളിച്ചിരിക്കുന്നു.മൃഗങ്ങളൂടെ സ്വഭാവ പഠനവും ഇതിൽ കാണാം. അതിശക്തരുടെ അതിജീവനം എന്ന ഡാർവ്വിനീയൻ കാഴ്ച്ചപാടിന്റെ പൂർവ്വിക രൂപവും ജാഹിസ് അവതപിരിപ്പിക്കുന്നുണ്ട്.
2.ലുബ്ധരുടെ പുസ്തകം- കിത്താബുൽ ബുഖാലാ (അഥവാ അത്യാഗ്രഹവും അത്യാഗ്രഹികളും)
ഇന്നും അറബി മാസികകളിൽ ഇവയിലെ പല കഥകളും പുന പ്രസിധീകരിച്ച് വരാറുണ്ട്. വർഗ്ഗം:അറബി സാഹിത്യ പണ്ഡിതർ
ദി ഇൻവിസിബ്ൾ മാൻ
എച്ച്.ജി വെൽസിന്റെ പ്രശസ്തമായ ശാസ്ത്ര സാങ്കല്പിക നോവെല്ലയാണ് ദി ഇൻവിസിബ്ൾ മാൻ. അദൃശ്യൻ,അദൃശ്യ മനുഷ്യൻ എന്നീ പേരുകളിൽ മലയാളത്തിലേക്കും പരിഭാഷ ചെയ്യപ്പെട്ടിട്ടുണ്ട്.
ഈ നോവലിലെ ശാസ്ത്രജ്ഞനായ കഥാപാത്രമാണ് ഗ്രിഫിൻ. ഗ്രിഫിന്റെ ശാസ്ത്രനിയമപ്രകാരം ഒരു വ്യക്തിയുടെ അപവർത്തനസൂചിക(Refractive index) വായുവിന്റെ സൂചികവിലക്കു തുല്യമാകുകയും, ആ വ്യക്തിയുടെ ശരീരത്തിൽ നിന്നും പ്രകാശം പ്രതിഫലിക്കാതിരിക്കുകയും ശരീരത്തിലേക്കു പ്രകാശം ആഗിരണം ചെയ്യപ്പെടാതിരിക്കുകയും ചെയ്താൽ ആ വ്യക്തി അദൃശ്യൻ ആവും.
ഗ്രിഫിൻ തന്റെ ശരീരത്തിൽ തന്നെ ഈ പരീക്ഷണം വിജയകരമായി നടത്തിയെങ്കിലും ദൃശ്യതയിലേക്കു തിരിച്ചുവരാൻ സാധിച്ചില്ല.
സുപ്രിയ സുളെ
നാഷണലിസ്റ്റ് കോൺഗ്രസ് പാർ‌ട്ടിയിൽ പ്രവർത്തിക്കുന്ന പൊതുപ്രവർത്തകയും പതിനാറാം ലോകസഭയിലെ അംഗവുമാണ് സുപ്രിയാ സുളെ. എൻ.സി.പിയുടെ അധ്യക്ഷനായ ശരത് പവാറിന്റെ മകളാണ് സുപ്രിയാ സുളെ. ബാരാമതി ലോകസഭ മണ്ഡലത്തിൽ 2009- ൽ മത്സരിച്ച ഇവർ വിജയിച്ചു. ശരത് പവാർ ആയിരുന്നു ഇതിനുമുൻപ് ബാരാമതിയിലെ എം.പി. പെൺഭ്രുണഹത്യക്കെതിരെ 2011- ൽ സംസ്ഥാനതലത്തിൽ പ്രചരണം നടത്തിയിരുന്നു. . സാമൂഹ്യസേവനത്തിലെ നിസ്തൂലമായ അവരുടെ സംഭാവനയ്ക്ക് '10 വർഷത്തെ ഏറ്റവും കൂടുതൽ നേട്ടമുണ്ടാക്കിയ വനിത' എന്ന ബഹുമതിക്കർഹയായി.
ആദ്യകാലജീവിതം
ശരത് പവാറിന്റെയും പ്രതിഭ ശരത്ചന്ദ്ര പവാറിന്റെയും മകളായി 1969-ജൂൺ-30-ന് പൂനൈയിൽ ജനിച്ചു. സെയിന്റ്. കൊളമബാ സ്ക്കൂളിൽ പഠിച്ച ഇവർ പിനീട് മുംബൈയിലെ ജയ്ഹിംന്ദ് കോളേജിൽ നിന്ന് മൈക്രോബയോളജിയിൽ B.Sc ഡിഗ്രി നേടി. 1991-മാർച്ച്-4-ന് സുപ്രിയാ സുളെ ശുഭാനന്ദ് ബാലചന്ദ്ര സുളെയെ വിവാഹം കഴിച്ചു. ഇവരുടെ മക്കളുടെ പേര് വിജയ് എന്നും രേവതി എന്നും ആണ്. വിവാഹശേഷം സുപ്രിയ കുറച്ചുക്കാലം കാലിഫോർണിയയിൽ കഴിയുകയും അവിടെ വച്ച് ജലമലിനീകരണത്തെക്കുറിച്ച് പഠിക്കുകയും ചെയ്തു. അതിനുശേഷം ഇന്തോനേഷ്യയിലും സിംഗപ്പൂരിലും കഴിഞ്ഞ സുപ്രിയ അവസാനം മുംബൈയിലേക്ക് തിരിച്ചെത്തി.
പ്രവർത്തനമേഖല
മഹാരാഷ്ട്രയെ പ്രതിനിധീകരിച്ച് സുളെ 2006-സെപ്തംബറിൽ രാജ്യസഭയിലേക്ക് തിരഞ്ഞെടുക്കപ്പെട്ടു. ഇവർ മുംബൈയിലെ നെഹ്റുസെന്ററിന്റെ ട്രസ്റ്റി കൂടിയാണ്.പെൺഭ്രുണഹത്യക്കെതിരെ 2011- ൽ സംസ്ഥാനതലത്തിൽ പ്രചരണം നടത്തിയിരുന്നു. ഈ പ്രചരണത്തിൽ പദയാത്ര, മത്സരങ്ങൾ എന്നിവ സംഘടിപ്പിച്ചിരുന്നു. യുവതികൾക്ക് രാഷ്ട്രീയത്തിൽ ഒരു വേദി ഉണ്ടാക്കുക എന്ന ലക്ഷ്യത്തോടെ 2012-ൽ സുപ്രിയാ സുളെയുടെ നേതൃത്ത്വത്തിൽ രാഷ്ട്രവേധി യൂത്ത് കോൺഗ്രസ് എന്ന സംഘടന രൂപീകരിച്ചു. ഈ സംഘടനയുടെ നേതൃത്വത്തിൽ പെൺഭ്രുണഹത്യ, സ്ത്രീസമ്പ്രദായം, സ്ത്രീശാക്തീകരണം എന്നിവയിൽ ശ്രദ്ധ കേന്ദ്രീകരിച്ച് അനേകം റാലികൾ നടന്നിരുന്നു.
എൻഡോമെട്രിയോമ
എൻഡോമെട്രിയം പോലെ തോന്നിക്കുന്ന എന്നാൽ എൻഡോമെട്രിയം അല്ലാത്ത കോശങ്ങൾ അണ്ഡാശയത്തിനു പുറത്തോ അകത്തോ ഉണ്ടാകുന്നതിനെയാണ് എൻഡോമെട്രിയോമ എന്നു വിളിക്കുന്നത്. ഇംഗ്ലീഷ്" Endometrioma ഏറ്റവും സാധാരണമായി കണ്ടുവരുന്ന എൻഡോമെട്രിയോസിസ് ഇതാണ്. എൻഡോമെട്രിയോസിസിന്റെ 17-44% എൻഡോമെട്രിയോമയാണ്. എൻഡോമെട്രിയോസിസ് എന്നാൽ ഗർഭാശയകോശമായ എൻഡോമെട്രിയം പോലെ തോന്നിക്കുന്നതും എന്നാൽ അതിൽ നിന്നു വ്യത്യസ്തമായതുമായ കോശങ്ങൾ ഗർഭാശയത്തിനു വെളിയിൽ വളരുന്ന അവസ്ഥയാണ്. എൻഡോമെട്രിയോസിസ് വടുക്കൾ ഉണ്ടാവാനും ഗർഭാശയമോ മലാശയമോ തമ്മിൽ ഒട്ടിപ്പൊടിക്കാനും നീർവീശ്ച ബാധിക്കാനും കാരണമാകുന്നു. ഇത് അർബുദമല്ലാത്തതരം മുഴകൾ ആണ്. എൻഡോമെട്രിയോമയാകട്ടെ ഏറ്റവും കൂടുതൽ അണ്ഡാശയത്തിലാണ് കാണപ്പെടുന്നത്. ഇത് കറുത്ത നിറമുള്ള ദ്രാവകം നിറഞ്ഞ സഞ്ചികളായാണ് (സിസ്റ്റ്) കാണപ്പെടുന്നത്. ഇവ പല വലിപ്പത്തിൽ കാണപ്പെടുന്നു. ചിലപ്പോൾ ഇവയെ ചോക്കലേറ്റ് സിസ്റ്റുകൾ എന്നു വിളിക്കാറുണ്ട്. ഗർഭപാത്രത്തിനു പിറകിലുള്ള കൾ-ഡി-സാക് എന്ന ഭാഗത്തും യോനിക്കും മലാശയത്തിനുമിടയിലും ചിലപ്പോൾ ഇവ രൂപപ്പെടുന്നു.
കച്ചികളി
കച്ചി,ഗോലി,ഗോട്ടി എന്നൊക്കെ അറിയപ്പെടുന്ന സ്ഫടിക ഗോളം കൊണ്ടാണ് കച്ചികളി / ഗോലികളി / ഗോട്ടികളി കളിക്കുന്നത്. മൂന്ന് ചെറിയ കുഴികൾ നേർ നേർരേഖയിൽ കൃത്യമായ അളവിൽ അകലത്തിൽ (24 ഇഞ്ച്, ഏകദേശം) ഉണ്ടാക്കിയാണ് കളിക്കുക.കുറഞ്ഞത് രണ്ടു പേർ കളിക്കു വേണം.ടീമായിട്ടും ഒറ്റതിരിഞ്ഞും രണ്ടിൽ കൂടുതൽ പേർക്കും കളിക്കാം.
അവലംബം
വർഗ്ഗം:കേരളത്തിലെ നാടൻകളികൾ
ആർ.കെ. ഫിലിംസ്
പ്രശസ്ത ബോളിവുഡ് നടൻ രാജ് കപൂർ സ്ഥാപിച്ച ഒരു ചലച്ചിത്ര നിർമ്മാണ കമ്പനിയാണ് ആർ.കെ. ഫിലിംസ് (ഹിന്ദി: आर.के. फिल्म्स). മുംബൈയിലെ ചെമ്പൂർ എന്ന സ്ഥലത്ത് സ്ഥിതി ചെയ്യുന്ന ആർ.കെ. സ്റ്റുഡിയോ (ഹിന്ദി: आर.के. स्टूडियो) ആണ് ഈ കമ്പനിയുടെ ആസ്ഥാനം. സാമൂഹ്യവിമർശനവും സാമൂഹിക ഭിന്നതകൾക്കിടയിൽ നിന്നുള്ള പ്രണയകഥകളുമാണ് പൊതുവേ ആർ.കെ. ഫിലിംസ് ചിത്രങ്ങളുടെ പ്രമേയം.
ചരിത്രം
ഇന്ത്യ സ്വാതന്ത്ര്യം നേടി ഒരു വർഷം കഴിഞ്ഞ് 1948 ലാണ് ഇത് സ്ഥാപിതമായത്. 1948 ൽ പുറത്തിറങ്ങിയ ആദ്യചിത്രമായ ആഗ് (1948) ബോക്സ് ഓഫീസിൽ മികച്ച പ്രകടനം കാഴ്ചവെയ്ക്കാൻ കഴിഞ്ഞില്ല. തുടർന്ന് ആവാര (1951), ശ്രീ 420 (1955), രാം തേരി ഗംഗാ മൈലി (1985) തുടങ്ങിയ പ്രശസ്തചിത്രങ്ങൾ ആർ. കെ. സ്റ്റുഡിയോയിൽ നിന്നും പുറത്തിറങ്ങി. രാജ് കപൂറിന്റെ മരണശേഷം 1996 ൽ രാജീവ് കപൂർ ‘പ്രേം ഗ്രന്ഥ്’ എന്ന ചിത്രം സംവിധാനം ചെയ്തു. തുടർന്ന് 1999 ൽ ഋഷി കപൂർ സംവിധാനം ചെയ്ത ‘ആ അബ് ലൗട്ട് ചലേ’ ആണ് ആർ.കെ. ഫിലിംസിന്റെ ബാനറിൽ അവസാനം പുറത്തിറങ്ങിയ ചിത്രം.
അഗ്നിബാധ
2017 സെപ്റ്റംബർ 17-ന് സൂപ്പർ ഡാൻസർ 2 എന്ന റിയാലിറ്റി ഷോയുടെ ചിത്രീകരണസമയത്ത് ആർ.കെ സ്റ്റുഡിയോയിൽ ഒരു വൻ അഗ്നിബാധ ഉണ്ടായി. ആളപായമുണ്ടായില്ലെങ്കിലും സ്റ്റുഡിയോയുടെ പ്രധാന ഭാഗങ്ങൾ മാത്രമല്ല പഴയകാലചിത്രങ്ങളുടെ സ്മരണികകളായി സൂക്ഷിച്ചിരുന്ന വിലപിടിപ്പുള്ള അനേകം വസ്തുക്കളും കത്തിനശിച്ചു. നർഗീസ്, വൈജയന്തിമാല, ഐശ്വര്യ റായ് തുടങ്ങിയവർ ഉപയോഗിച്ച വേഷങ്ങൾ മേരാ നാം ജോക്കർ എന്ന ചിത്രത്തിലെ മുഖം മൂടി, ആവര, സംഗം, ബോബി എന്നീ ചിത്രങ്ങളിലെ പിയാനോ എന്നിവ കൂടാതെ നിരവധി ആഭരണങ്ങളും മറ്റും അഗ്നിബാധയിൽ നഷ്ടപ്പെട്ടു.
അവലംബം
വർഗ്ഗം:മുംബൈ ആസ്ഥാനമായ കമ്പനികൾ വർഗ്ഗം:ബോളിവുഡ്
അഡെകുൻലെ ഒ. ഒഡുൻസി
ഒരു അമേരിക്കൻ ഗൈനക്കോളജിക്കൽ ഓങ്കോളജിസ്റ്റാണ് '''അഡെകുൻലെ ഒ. ഒഡുൻസി'''. 2020-ൽ ഒഡുൻസിയെ ഷിക്കാഗോ സർവ്വകലാശാലയുടെ സമഗ്ര കാൻസർ സെന്ററിന്റെ ഡയറക്ടറായി നിയമിച്ചു.
ആദ്യകാല ജീവിതവും വിദ്യാഭ്യാസവും
നൈജീരിയയിൽ വളർന്ന, ഒഡുൻസി തന്റെ ബാച്ചിലർ ഓഫ് സയൻസ് ബിരുദത്തിനും മെഡിക്കൽ ബിരുദത്തിനുമായി ഇഫെ സർവകലാശാലയിൽ ചേർന്നു. ഇതിനെ തുടർന്ന് വെതറോൾ ഇൻസ്റ്റിറ്റ്യൂട്ട് ഓഫ് മോളിക്യുലാർ മെഡിസിനിൽ ഇമ്മ്യൂണോജെനെറ്റിക്സിൽ പിഎച്ച്ഡി പൂർത്തിയാക്കി
കരിയർ
യേൽ യൂണിവേഴ്‌സിറ്റിയിൽ ഒബ്‌സ്റ്റെട്രിക്‌സ് ആൻഡ് ഗൈനക്കോളജിയിൽ റെസിഡൻസി പൂർത്തിയാക്കിയ ശേഷം, ഒഡുൻസി റോസ്‌വെൽ പാർക്ക് കോംപ്രിഹെൻസീവ് കാൻസർ സെന്ററിൽ ഗൈനക്കോളജിക് ഓങ്കോളജിയിൽ ഫെലോ ആയി ചേർന്നു. തുടർന്ന് അദ്ദേഹം സ്ഥാപനത്തിലെ ഫാക്കൽറ്റിയായിത്തീർന്നു. അണ്ഡാശയ ക്യാൻസറിലെ ട്യൂമർ ആന്റിജനുകളുടെ തന്മാത്രാ തിരിച്ചറിയൽ, രോഗത്തിനുള്ള വാക്സിൻ തെറാപ്പി വികസിപ്പിക്കുന്നതിനുള്ള അവയുടെ പ്രയോഗം എന്നിവയിൽ അദ്ദേഹത്തിന്റെ ഗവേഷണം ശ്രദ്ധ കേന്ദ്രീകരിച്ചു. 2005 മുതൽ 2011 വരെ, കാൻസർ വാക്‌സിൻ സഹകരണത്തിന്റെ യുണൈറ്റഡ് സ്റ്റേറ്റ്‌സ് ഡയറക്‌ടറായിരിക്കെ ഒഡുൻസി ഇമ്മ്യൂണോളജിസ്റ്റ് ലോയ്ഡ് ജെ ഓൾഡുമായി സഹകരിച്ചു. 2010 ജൂലൈ 1-ന്, റോസ്വെൽ പാർക്ക് കോംപ്രിഹെൻസീവ് കാൻസർ സെന്ററിന്റെ ഗൈനക്കോളജിക് ഓങ്കോളജി വിഭാഗത്തിന്റെ ചെയർ ആയി ഒഡുൻസി നിയമിതനായി. ഈ റോളിൽ സേവനമനുഷ്ഠിക്കുമ്പോൾ, "വെസ്റ്റേൺ ന്യൂയോർക്കിലെ ഹെൽത്ത് കെയർ പ്രൊഫഷനിൽ കാര്യമായ സംഭാവനകൾ നൽകിയ വ്യക്തി" എന്ന നിലയിൽ 2012 ഡി'യൂവില്ലെ കോളേജ് അച്ചീവ്മെന്റ് ഇൻ ഹെൽത്ത് കെയർ അവാർഡും അദ്ദേഹത്തിന് ലഭിച്ചു.
ലൊമാമി ദേശീയോദ്യാനം
ലൊമാമി ദേശീയോദ്യാനം (ഫ്രഞ്ച്: Parc National de la Lomami) മധ്യ ആഫ്രിക്കയിലെ ഡെമോക്രാറ്റിക് റിപ്പബ്ലിക്കിക് ഓഫ് കോംഗോയിലെ ഒരു ദേശീയ ഉദ്യാനമാണ്. ലൊമാമി നദിയുടെ മദ്ധ്യതടത്തിൽ സ്ഥിതിചെയ്യുന്ന ഈ ദേശീയോദ്യാനം, റ്റ്ഷോപ്പോ, മനിയേമ എന്നീ പ്രവിശ്യകളുമായി ഇഴപിരിഞ്ഞ്, റ്റ്ഷുവാപ്പ, ലുവാലാബാ നദീതടങ്ങളിലെ വനനിരകളിലേയ്ക്ക് കവിഞ്ഞുകിടക്കുന്നു. 2016 ജൂലൈ 7 നാണ് ദേശീയോദ്യാനം ഔദ്യോഗികമായി പ്രഖ്യാപിക്കപ്പെട്ടത്. ഇത് രാജ്യത്തെ ഒമ്പതാമത് ദേശീയ ഉദ്യാനമാണ്; അതുപോലെ തന്നെ 1992 മുതൽ സൃഷ്ടിക്കപ്പെട്ടതിൽ ആദ്യത്തേതും.
പുഷ്പകവിമാനം (ചലച്ചിത്രം)
സിംഗീതം ശ്രീനിവാസ റാവു സംവിധാനം ചെയ്ത 1987 ലെ ഇന്ത്യൻ മലയാള ചിത്രമാണ് പുഷ്പകവിമാനം. കമൽ ഹാസൻ, അമല, ടിനു ആനന്ദ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
പുറത്തേക്കൂള്ള കണ്ണികൾ
വർഗ്ഗം:മലയാളചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ
വായിച്ചാലും വായിച്ചാലും തീരാത്ത പുസ്തകം
കേരള ശാസ്ത്ര സാഹിത്യ പരിഷത്ത് പ്രസിദ്ധീകരിച്ച ശാസ്ത്രസംബന്ധിയായ ഗ്രന്ഥമാണ് വായിച്ചാലും വായിച്ചാലും തീരാത്ത പുസ്തകം. ബാലസാഹിത്യകാരനായ പ്രൊഫ. എസ്. ശിവദാസ് ആണ് ഈ ഗ്രന്ഥത്തിന്റെ രചയിതാവ്.
അവലംബം
വർഗ്ഗം:ബാലസാഹിത്യം വർഗ്ഗം:എസ്. ശിവദാസിന്റെ കൃതികൾ വർഗ്ഗം:കേരള ശാസ്ത്രസാഹിത്യ പരിഷത്ത്
അനെ ഹൻസ്‌ഡാറ്റർ കിസ്മുൽ
ഒരു നോർവീജിയൻ പരിസ്ഥിതി പ്രവർത്തകയും സെന്റർ പാർട്ടിയുടെ രാഷ്ട്രീയക്കാരിയുമാണ് അനെ ഹൻസ്‌ഡാറ്റർ കിസ്മുൽ (ജനനം 8 മാർച്ച് 1980 മോസ്‌ജോൺ).
അവർ 1996-ൽ നേച്ചർ ആന്റ് യൂത്ത് എന്നതിൽ ചേർന്നു, മോസ്ജോണിൽ ഒരു പുതിയ പ്രാദേശിക ചാപ്റ്റർ ആരംഭിച്ചു. 2000-ൽ അവർ ഡെപ്യൂട്ടി ലീഡറായി തിരഞ്ഞെടുക്കപ്പെട്ടു. 2003 മുതൽ 2005 വരെ അവർ സംഘടനയുടെ നേതാവായിരുന്നു. അവൾ 2007-ൽ ഓസ്ലോ സർവകലാശാലയിൽ പൊളിറ്റിക്കൽ സയൻസിൽ ബിരുദം നേടി. 2006-ലും 2007-ലും നോർവീജിയൻ വിൻഡ് എനർജി അസോസിയേഷന്റെ ജനറൽ സെക്രട്ടറിയായിരുന്നു. അവർ സെന്റർ പാർട്ടിയുടെ പാർലമെന്ററി ഗ്രൂപ്പിന്റെ ഉപദേശകയായി നിയമിതയായി.
2008 ജൂലൈയിൽ അവർ കൃഷി, ഭക്ഷ്യ മന്ത്രാലയത്തിൽ രാഷ്ട്രീയ ഉപദേഷ്ടാവായി നിയമിതയായി. 2012 സെപ്റ്റംബറിൽ അവർ പെട്രോളിയം ഊർജ മന്ത്രാലയത്തിൽ സംസ്ഥാന സെക്രട്ടറിയായി സ്ഥാനക്കയറ്റം നേടി.
അവലംബം
വർഗ്ഗം:1980-ൽ ജനിച്ചവർ വർഗ്ഗം:നോർവീജിയൻ പരിസ്ഥിതി പ്രവർത്തകർ
ക്യിപാ ഫോർമെഷൻ
മധ്യ ചൈനയിലെ ഹെനാൻ പ്രവിശ്യയിൽ കാണുന്ന ഒരു ശിലാക്രമം ആണ് ക്യിപാ ഫോർമെഷൻ(Qiupa Formation) അഥവാ ക്യിപാ ശിലാക്രമം. ഇത് അന്ത്യ ക്രിറ്റേഷ്യസ്‌ കാലത്ത് നിന്നും ഉള്ള ശിലാക്രമം ആണ്. ഈ ശിലക്രമത്തിന്റെ പ്രത്യേകത എന്തെന്നാൽ ഇവ അന്ത്യ ക്രിറ്റേഷ്യസ് മുതൽ തുടക്ക പാലിയോജീൻ (പാലിയോസീൻ) വരെ ഉള്ള ശിലകൾ പൂർണമായും ഉൾകൊള്ളുന്നു എന്നതാണ് ഇത് കൂടാതെ ഇതിൽ കെ ടി ബൌണ്ടറി ഉൾകൊള്ളുന്നു എന്നതും ഇതിനെ പ്രമുഖമായ ശിലക്രമം ആകുന്നു.
ഫോസ്സിലുകൾ
ഇവിടെ നിന്നും നിരവധി ദിനോസർ ഫോസ്സിലുകളും, മുട്ടയുടെ ഫോസ്സിലും കിട്ടിയിട്ടുണ്ട്. കിട്ടിയിടുള്ള പല ഫോസ്സിലുകളും ഇനിയും വർഗ്ഗികരിച്ചിട്ടില്ല. കണ്ടു കിട്ടിയതിൽ തിരിച്ചറിഞ്ഞിടുള്ള ദിനോസർ കുടുംബങ്ങൾ ഇവയാണ് ഡ്രോമയിയോസോറിഡ്, ഓവിറാപ്റ്റോർ, അങ്കയ്ലോസൗർ , ഓർനിത്തോപോഡ് , ഓർനിത്തോമിമിഡ് , ട്രൂഡോൺറ്റിഡ്.
ഭാരതീയ വന സർവ്വേ
കേന്ദ്ര വനം പരിസ്ഥിതിമന്ത്രാലയത്തിന്റെ കീഴിലുള്ള ഒരു സ്ഥാപനമാണ് ഭാരതീയ വന സർവ്വേ (ഇംഗ്ലീഷ്:Forest Survey of India; ഹിന്ദി:भारतीय वन सर्वेक्षण). വനഭൂമി സംബന്ധിയായ കണക്കെടുക്കുന്നതും പഠനങ്ങൾ നടത്തുന്നതും ഈ സ്ഥാപനമാണ്. 1981 ജൂണിലാണ് ഈ സ്ഥാപനം നിലവിൽ വന്നത്. ഉത്താരാഖണ്ഡിലെ ഡെറാഡൂണാണ് ഭാരതീയ വന സർവ്വേയുടെ ആസ്ഥാനം.
ക്യിപാ ഫോർമെഷൻ
അവലംബം
വർഗ്ഗം:ചൈനയുടെ ഭൂമിശാസ്ത്രം
കാൺപൂർ ഉപരോധം 1857
1857 ലെ ഇന്ത്യൻ സ്വാതന്ത്ര്യസമരത്തിലെ ഒരു സുപ്രധാന ഏടാണ് നാനാ സാഹിബിന്റെ നേതൃത്വത്തിൽ നടന്ന കാൺപൂർ ഉപരോധം. ജനറൽ വീലറുടെ അധികാരപരിധിയിലുള്ള കാൺപൂർ പട്ടാള ബാരക്ക്, നാനാ സാഹിബ് നയിച്ച വിമതസേന ഉപരോധിച്ചു കീഴ്പെടുത്തുകയായിരുന്നു. വിമതസൈന്യത്തിനെതിരേ ബ്രിട്ടീഷ് പട്ടാളത്തിനു ശക്തമായി പ്രതിരോധിക്കാൻ പോലും കഴിഞ്ഞിരുന്നില്ല. ബ്രിട്ടീഷ് സേനയുടെ കീഴടങ്ങലിനു പകരമായി അലഹബാദിലേക്കുള്ള സുരക്ഷിതമായ പലായനം എന്നതായിരുന്നു നാനാ സാഹിബ് ജനറൽ വീലറിന്റെ മുന്നിൽ വച്ച നിർദ്ദേശം. വീലർ ഈ നിർദ്ദേശത്തെ അംഗീകരിച്ചെങ്കിലും, അലഹബാദിലേക്കുള്ള പലായന മധ്യേ ബ്രിട്ടീഷ് സൈനികരേയും കുടുംബത്തേയും വിമതസൈന്യം കൂട്ടക്കൊലക്കിരയാക്കുകയായിരുന്നു.
കാൺപൂർ തിരിച്ചു പിടിച്ച ബ്രിട്ടീഷ് സൈന്യം ഈ കൂട്ടക്കൊലക്ക് പ്രതികാരം ചെയ്യുകയായിരുന്നു. കാൺപൂരിലെ ഗ്രാമങ്ങളും, സാധാരാണ ജനങ്ങളും സൈന്യത്തിന്റെ പ്രതികാരത്തിന്റെ ഇരയായി മാറി. ഏതാണ്ട് 7000 ഓളം വരുന്ന സാധാരണ ജനങ്ങളെ ബ്രിട്ടീഷ് പട്ടാളം ബീബിഘർ കൂട്ടക്കൊലക്കു പകരമായി കൊന്നൊടുക്കി എന്ന് ചരിത്രഗവേഷകനായ അമരേഷ് മിശ്ര ചൂണ്ടിക്കാണിക്കുന്നു. എന്നാൽ ഇത് തികച്ചും അതിശയോക്തിപരമായ കണക്കുകൾ മാത്രമാണെന്ന് ചില ചരിത്രകാരന്മാർ സമർത്ഥിക്കുന്നു.
പശ്ചാത്തലം
ബ്രിട്ടീഷ് ഈസ്റ്റ് ഇന്ത്യാ കമ്പനിയെ സംബന്ധിച്ചിടത്തോളം സുപ്രധാനമായ ഒരു സ്ഥലമായിരുന്നു കാൺപൂർ. പഴയ ഗ്രാന്റ് ട്രങ്ക് റോഡിനരികിലുള്ള പട്ടണത്തിൽ നിന്നും വളരെ എളുപ്പത്തിൽ സിന്ധ്, പഞ്ചാബ്, ഔധ എന്നിവിടങ്ങളിലേക്ക് എത്തിച്ചേരാമായിരുന്നു.
1857 ജൂണിൽ കാൺപൂരിനടുത്ത സ്ഥലങ്ങളിൽ കലാപം പൊട്ടിപ്പുറപ്പെട്ടു. മീററ്റ്, ആഗ്ര, ലക്നൗ, മഥുര എന്നിവിടങ്ങളിലുള്ള ശിപായി റാങ്കിലുള്ള പട്ടാളക്കാർ കലാപം തുടങ്ങിയപ്പോഴും, കാൺപൂരിലെ ശിപായികൾ ബ്രിട്ടീഷ് നേതൃത്വത്തോട് കൂറുള്ളവരായി തന്നെ തുടർന്നു. കാൺപൂർ ജനറലായിരുന്ന ഹ്യൂ വീലർ പ്രാദേശിക ഭാഷ വശമുള്ളയാളും, അവിടുത്ത ആചാരങ്ങളെ മറ്റുള്ള ബ്രിട്ടീഷുകാരിൽ നിന്നും വ്യത്യസ്തമായി ആദരിക്കുന്ന ആളുമായിരുന്നു. കൂടാതെ മാത്രമല്ല ഒരു ഇന്ത്യൻ സ്ത്രീയെ ആയിരുന്നു വീലർ വിവാഹം കഴിച്ചിരുന്നത്. കാൺപൂരിലെ ശിപായികൾ തന്നോട് കൂറുള്ളവരായിരിക്കുമെന്ന ആത്മവിശ്വാസം വീലർ വച്ചു പുലർത്തിയിരുന്നു. അതുകൊണ്ടു തന്നെ തന്റെ അധീനതയിലുള്ള രണ്ട് റജിമെന്റുകളെ ലക്നൗവിലെ കലാപത്തെ അമർച്ച ചെയ്യുന്നതിനായി വീലർ അയക്കുകയും ചെയ്തു.
ബ്രിട്ടീഷ് ഈസ്റ്റ് ഇന്ത്യാ കമ്പനി തനിക്കവകാശപ്പെട്ട പെൻഷൻ നിഷേധിച്ചതുമൂലമുള്ള വൈരാഗ്യവുമായി നിലകൊള്ളുന്ന നാനാ സാഹിബിനെക്കുറിച്ച് പലരും വീലർക്ക് മുന്നറിയിപ്പു കൊടുത്തിരുന്നു. എന്നാൽ തന്റേയും തന്റെ സൈന്യത്തിന്റേയും സേവനം ആവശ്യമുള്ളപ്പോൾ ബ്രിട്ടീഷ് സൈന്യത്തിനു നൽകിക്കൊള്ളാമെന്നു പറഞ്ഞ് നാനാ സാഹിബ് ബ്രിട്ടീഷുകാരെ പോലും അതിശയിപ്പിച്ചു.
കാൺപൂരിലെ ബ്രിട്ടീഷ് സൈനിക വിഭാഗത്തിൽ ഏതാണ്ട് 900 ഓളം ആളുകൾ മാത്രമേ ഉണ്ടായിരുന്നുള്ളു. ഇതിൽ പട്ടാളക്കാരായി ഉണ്ടായിരുന്നത് കേവലം 300 പേർ മാത്രമായിരുന്നു. മുന്നൂറോളം പേർ സ്ത്രീകളും കുട്ടികളുമായിരുന്നു. ബാക്കിയുള്ളവരിൽ വ്യാപാരികളും, എൻജിനീയേഴ്സും, സേവകരും ആയിരുന്നു. സേവകരിൽ മുഖ്യപങ്കും പ്രാദേശികരായിരുന്നു കലാപം തുടങ്ങിയ ഉടൻ തന്നെ അവരെല്ലാവരും ജോലി ഉപേക്ഷിച്ചു പോയി.
അപ്രതീക്ഷിതമായി കലാപം കാൺപൂരിലേക്കും എത്തിച്ചേർന്നാൽ അതിനെ തടുക്കാൻ ബ്രിട്ടീഷ് പട്ടാളത്തിന് ഏറ്റവും അനുയോജ്യമായ സ്ഥലം കാൺപൂരിന്റെ വടക്കു ഭാഗത്തുള്ള കോട്ടയായിരുന്നു. വളരെ ബലമുള്ള മതിലുകളുള്ള ഒരു കോട്ടയായിരുന്നു അത്,കൂടാതെ ഖജനാവ് പ്രവർത്തിച്ചിരുന്നത് ഈ കോട്ടയിലായിരുന്നതിനാൽ അതീവ സുരക്ഷയും ഉണ്ടായിരുന്നു. എന്നിട്ടും, കാൺപൂരിന്റെ തെക്കു വശത്തുള്ള ഒരു പട്ടാള ബാരക്കായിരുന്നു വീലർ സുരക്ഷിതസ്ഥാനമായി തിരഞ്ഞെടുത്തത്. കുതിരപ്പട്ടാളത്തിനു വേണ്ടി നിർമ്മിക്കപ്പെട്ട ഒരു ബാരക്കായിരുന്നു അത്. വേണ്ടത്ര ശുചിത്വം ഉള്ള പ്രദേശമല്ലായിരുന്നു അത്. വെള്ളത്തിന്റെ ലഭ്യതയും പരിമിതമായിരുന്നു. കൂടാതെ ബാരക്കിനു ചുറ്റും കിടങ്ങുകൾ കുഴിക്കാൻ ആ കടുത്ത വേനൽക്കാലത്ത് പട്ടാളക്കാർക്ക് കഴിഞ്ഞതുമില്ല. ബാരക്കിനു ചുറ്റുമുള്ള വലിയ കെട്ടിടങ്ങൾ കലാപകാരികൾക്ക് മറഞ്ഞിരുന്നു നിറയൊഴിക്കാൻ സാധിക്കുന്ന തരത്തിലുള്ളതുമായിരുന്നു. കാൺപൂരിൽ വേണ്ടത്ര സുരക്ഷിതസ്ഥാനങ്ങൾ ഉണ്ടായിരുന്നിട്ടും, ഈ സ്ഥലം തന്നെ തിരഞ്ഞെടുക്കാനുള്ള വീലറുടെ തീരുമാനം ഇന്നും അഞ്ജാതമായി തുടരുന്നു.
ഫത്തേഗാർ കലാപം
ഗംഗാ നദിയുടെ കരയിലുള്ള ഫത്തേഗാർ എന്ന പട്ടാള ക്യാംപിൽ നിന്നാണ് കലാപം കാൺപൂരിലേക്കും പടരുന്നു എന്ന സൂചനകൾ ലഭിച്ചത്. ശിപായികളെ കലാപത്തിൽ നിന്നും അകറ്റി നിർത്താൻ അവരെ കൂടുതൽ ജോലികളിൽ വ്യാപൃതരാക്കാൻ വീലർ ശ്രമിച്ചു. ഫത്തേഗാർ ബാരക്കിൽ കലാപം തുടങ്ങിയത് വളരെ പെട്ടെന്നാണ്. 1857 മേയ് 31 തുടങ്ങിയ കലാപത്തിൽ രണ്ട് ഇംഗ്ലീഷ് സൈനികോദ്യോഗസ്ഥർ കൊല്ലപ്പെട്ടു. പിറ്റേ ദിവസം ക്യാംപിലെത്തിയ മുതിർന്ന ഉദ്യോഗസ്ഥരായ ഫെയ്ററേയും, കാരിയേയും കലാപകാരികൾ ആക്രമിച്ചു. കാരി അവിടെ നിന്നും ഓടി രക്ഷപ്പെടുകയായിരുന്നു.
കലാപം കാൺപൂരിലേക്ക്
1857 ജൂൺ 7 ന് മദ്യപിച്ച് ബോധം നശിച്ച ബ്രിട്ടീഷ് പട്ടാള ഉദ്യോഗസ്ഥനായ ലെഫ്ടനന്റ് കോക്സ് ഒരു ഇന്ത്യൻ ശിപായിയുടെ നേർക്കു നിറയൊഴിച്ചുവെങ്കിലും, അയാൾ വെടിയേൽക്കാതെ രക്ഷപ്പെട്ടു. പട്ടാളക്കോടതി കോക്സിനെ ഒരു ദിവസത്തെ ജയിൽ ശിക്ഷക്കു വിധേയനാക്കി. എന്നാൽ ഈ സംഭവം ശിപായിമാർക്കിടയിൽ ഒരു അതൃപ്തിക്കു കാരണമായി. കലാപം മറ്റിടങ്ങളിൽ തുടങ്ങിയതിന്റെ വെളിച്ചത്തിൽ, അത് കാൺപൂരിലും ആവർത്തിക്കാതിരിക്കാൻ, ഇന്ത്യൻ ശിപായികളെ വിളിച്ചു വരുത്തി ഒന്നൊന്നായി വധിച്ചേക്കുമെന്നുള്ള ഒരു കിംവദന്തി ഇവർക്കിടയിൽ പരന്നു. ഇത്തരം സംഭവങ്ങൾ ഇന്ത്യൻ ശിപായിമാരെ വിമതരാവാൻ പ്രേരിപ്പിച്ചു.
1857 ജൂൺ 5 പുലർച്ചെ ഒരു മണിക്ക് കാൺപൂരിലെ ശിപായിമാരും കലാപം തുടങ്ങി. രണ്ടാം ബംഗാൾ കുതിരപ്പട്ടാളത്തിലെ സൈനികരാണ് ആദ്യം വെടിവെപ്പു തുടങ്ങിയത്. മേജറായിരുന്ന ഭവാനി സിംഗ് ആയിരുന്നു ആദ്യം വെടിയുതിർത്തത്. എന്നാൽ അദ്ദേഹത്തെ സഹപ്രവർത്തകർ ചേർന്ന് കീഴ്പെടുത്തുകയായിരുന്നു. പെട്ടെന്നു തന്നെ കാൺപൂരിലെ ഏറ്റവും വിശ്വസനീയരും, വിധേയരുമായ രണ്ട് റെജിമെന്റുകൾ അപ്രതീക്ഷിതമായി കലാപത്തിൽ പങ്കു ചേർന്നു കൊണ്ട് വെടിവെപ്പു തുടങ്ങി. പിറ്റേ ദിവസമായപ്പോഴേക്കും, ഏതാണ്ട് പകുതിയോളം വരുന്ന പട്ടാളക്കാർ വിമതരായി, ബാക്കി അവശേഷിക്കുന്നവർ ജനറൽ വീലറോടൊപ്പം തന്നെ തുടർന്നു.
നാനാ സാഹിബ്
പേഷ്വാ ബാജി റാവു രണ്ടാമന്റെ ദത്തു പുത്രനും ഭരണാധികാരിയുമായ നാനാ സാഹിബ് കലാപത്തിനു മുന്നേ തന്നെ ബ്രിട്ടീഷുകാരോട് വിധേയത്വം പ്രഖ്യാപിച്ചിട്ടുള്ളയാളായിരുന്നു. ബാജി റാവു രണ്ടാമന്റെ മരണശേഷം, മകന് ലഭിക്കേണ്ടതായ പെൻഷൻ ബ്രിട്ടീഷ് അധികാരികൾ തടഞ്ഞിരുന്നു, നാനാ സാഹിബ് ബാജി റാവുവിന്റെ യഥാർത്ഥ പുത്രനല്ലെന്നതായിരുന്നു കാരണം. ഇതിനെതിരേ നാനാ സാഹിബ് ഇംഗ്ലണ്ടിലെ അധികാരികൾക്ക് പരാതി നൽകിയിരുന്നുവെങ്കിലും, അവർ അത് തള്ളിക്കളയുകയായിരുന്നു. ഈ കാരണങ്ങൾ നിലനിൽക്കെ തന്നെ നാനാ സാഹിബ് ബ്രിട്ടീഷുകാർക്ക് സഹായം വാഗ്ദാനം ചെയ്തത് അമ്പരപ്പിക്കുന്നതായിരുന്നു.
ആകെ താറുമാറായ കാൺപൂരിലെ പട്ടാള റെജിമെന്റിലേക്ക് നാനാ സാഹിബ് തന്റെ സേനയുമായി വന്നെത്തി. കോട്ടക്കു കാവലായി നിന്നിരുന്ന പട്ടാളക്കാർക്ക് പുറത്തു നടക്കുന്ന സംഭവങ്ങളെക്കുറിച്ച് വ്യക്തമായ ധാരണയില്ലായിരുന്നു. നാനാ സാഹിബ് തങ്ങളെ നയിക്കാനായാണ് എത്തിയതെന്നായിരുന്നു ഇവർ കരുതിയിരുന്നത്. കാൺപൂരിൽ കലാപം പൊട്ടിപ്പുറപ്പെട്ടാൽ താൻ സഹായവുമായി എത്തിച്ചേർന്നുകൊള്ളാമെന്ന് നാനാ സാഹിബ് മുമ്പ് ജനറൽ വീലർക്കു ഉറപ്പു കൊടുത്തിരുന്നതുമാണ്, അതുകൊണ്ട് തന്നെ പട്ടാളക്കാർക്ക് യാതൊന്നും സംശയിക്കേണ്ടിയിരുന്നുമില്ല. എന്നാൽ കോട്ടയിൽ കടന്നതോടെ താൻ ബഹാദൂർ ഷായുടെ ഉത്തരവിനനുസരിച്ച് പ്രവർത്തിക്കുന്നയാളാണെന്നും, വിമതരുടെ കൂടെ ബ്രിട്ടീഷുകാർക്കെതിരേയാണെന്നും ഉറക്കെ പ്രഖ്യാപിച്ചു.
കോട്ടയിലെ ഖജനാവ് കൈവശപ്പെടുത്തിയശേഷം, നാനാ സാഹിബ് ഗ്രാന്റ് ട്രങ്ക് പാത വഴി, തന്റെ പിതാവിൽ നിന്നും ബ്രിട്ടീഷുകാർ കൈവശപ്പെടുത്തിയ മറാത്ത സാമ്രാജ്യം തിരിച്ചു പിടിക്കാൻ പുറപ്പെട്ടു. കാൺപൂർ കീഴടക്കാനും നാനാ സാഹിബ് തീരുമാനിച്ചിരുന്നു. കല്യാൺപൂർ എന്ന സ്ഥലത്തു വെച്ച് ഡൽഹിയിലേക്ക് പോകുന്ന വിമതസേനയെ കണ്ടുമുട്ടുകയും, അവരോട് കാൺപൂരിലേക്ക് ബ്രിട്ടീഷുകാരെ കീഴടക്കാൻ തിരിച്ചുപോകാനും നാനാ സാഹിബ് ആവശ്യപ്പെട്ടു. എന്നാൽ വിമതസൈന്യം അത് നിരസിച്ചു. നാനാസാഹിബ് അവർക്ക് ഇരട്ടി വേതനം വാഗ്ദാനം ചെയ്തതോടെ, അവർ നാനാ സാഹിബിനൊപ്പം ചേരാൻ തീരുമാനിച്ചു.
ജനറൽ വീലർക്കെതിരേയുള്ള ആക്രമണം
1857 ജൂൺ 5 ന് ജനറൽ വീലറുടെ നേതൃത്വത്തിലുള്ള പട്ടാള ക്യാംപ് ആക്രമിക്കുമെന്ന് നാനാ സാഹിബ് ഇംഗ്ലീഷുകാർക്ക് കത്തയച്ചു. പിറ്റേ ദിവസം രാവിലെ, വിമതസൈന്യവുമായി ജനറൽ വീലറുടെ അധീനതയിലുള്ള പട്ടാള ബാരക് നാനാ സാഹിബ് ആക്രമിച്ചു. നാനാ സാഹിബിന്റെ ആക്രമണത്തെ എതിരിടാൻ മാത്രം ബ്രിട്ടീഷ് പട്ടാളം സജ്ജമായിരുന്നില്ല. കടുത്ത സൂര്യാഘാതവും, ജലക്ഷാമവും ബ്രിട്ടീഷ് പട്ടാളത്തിലെ അനവധി ആളുകളുടെ ജീവനെടുത്തു. ബ്രിട്ടീഷ് പട്ടാളത്തിന്റെ പരാജയകഥ പടർന്നതോടെ നാനാ സാഹിബിന്റെ കൂടെ ചേരാൻ കൂടുതൽ വിമതർ വന്നു ചേർന്നു. ജൂൺ 10 ആയപ്പോഴേക്കും നാനാ സാഹിബിന്റെ കീഴിൽ ഏതാണ്ട് 15000 ത്തിനടുത്ത് വിമതസൈനികർ എത്തിച്ചേർന്നിരുന്നു.
നാനാ സാഹിബിനെതിരേയുള്ള യുദ്ധം ബ്രിട്ടീഷുകാരെ സംബന്ധിച്ചിടത്തോളം വളരെ ദുഷ്കരമായിരുന്നു. പതിനായിരക്കണക്കിനാളുകളോട് എതിരിടാൻ നാമമാത്രമായ ബ്രിട്ടീഷുകാർ മാത്രമേ ഉണ്ടായിരുന്നുള്ളു. നാനാ സാഹിബിനെതിരേ പ്രത്യാക്രമണത്തിനു നേതൃത്വം നൽകിയൽ ജനറൽ ജോൺ മൂർ ആയിരുന്നു. പക്ഷേ വിമതസൈന്യത്തിനെതിരേ പിടിച്ചു നിൽക്കാൻ അവർക്കായില്ല. കനത്തചൂടുകാരണം, ബ്രിട്ടീഷുകാർക്ക് സൂര്യാഘാതമേൽക്കുകയുണ്ടായി. മരണമടഞ്ഞ സൈനികരെ മറവുചെയ്യാൻ പോലും ഇവർക്കായില്ല. വെള്ളം വറ്റിയ ഒരു കിണറിലേക്കാണ് മൃതദേഹങ്ങളെ മറവു ചെയ്തത്. ഈ നടപടികളും, വേണ്ടത്ര ശുചിത്വമില്ലായ്മയും ക്യാംപിൽ ചിക്കൻപോക്സ്, കോളറ തുടങ്ങിയ അസുഖങ്ങൾക്ക് കാരണമായി. ഇത് ബ്രിട്ടീഷുകാരെ ഏറെ തളർത്തി.
കോട്ടക്കു ചുറ്റുമുള്ള ചെറിയ കിടങ്ങുകളിൽ വെടിമരുന്ന് നിറച്ചിട്ടുണ്ടാവാം എന്ന തെറ്റിദ്ധാരണയുടെ പുറത്ത് കോട്ടയ്ക്കകത്ത് ചെന്ന് ആക്രമിക്കാതെ, പുറമേ നിന്നും വെടിവെപ്പു നടത്തുകയായിരുന്നു വിമത സൈന്യം. ജൂൺ 13 ന് കോട്ടയിലുള്ള ആശുപത്രി കെട്ടിടം വെടിവെപ്പിൽ പൂർണ്ണമായും തകർന്നതോടെ ബ്രിട്ടീഷുകാർക്ക് മരുന്നുകളും, വൈദ്യസഹായവും പുറമേ നിന്നും കിട്ടാതായി. കോട്ടക്കകത്തേക്ക് കടക്കാൻ വിമതസൈന്യം ശ്രമിച്ചുവെങ്കിലും, ബ്രിട്ടീഷ് പട്ടാളത്തിന്റെ ശക്തമായ എതിർപ്പുമൂലം സാധിച്ചില്ല. ജൂൺ 21 ഓടെ ബ്രിട്ടീഷ് സൈന്യത്തിന്റെ മൂന്നിലൊന്ന് ഇല്ലാതായി. മാനസികമായും അവർ ക്ഷീണിച്ചു.
ബ്രിട്ടീഷ് സൈന്യം കീഴടങ്ങുന്നു
കീഴടങ്ങാമെങ്കിൽ ഗംഗയുടെ കരയിലുള്ള സതിചൗരാ ഘട്ട് വഴി അലഹബാദിലേക്ക് സുരക്ഷിതമായി പലായനം ചെയ്യാനുള്ള സൗകര്യം ഒരുക്കിത്തരാമെന്ന സന്ദേശവുമായി ഒരു യൂറോപ്യൻ വനിതയെ നാനാ സാഹിബ് ജനറൽ വീലറുടെ അടുത്തേക്കയച്ചു. ഈ സന്ദേശത്തിൽ നാനാ സാഹിബിന്റെ ഒപ്പു പതിച്ചിട്ടില്ലായിരുന്നതുകൊണ്ടു തന്നെ വീലർ ഈ വ്യവസ്ഥയെ സംശയത്തോടെ നോക്കിക്കാണുകയും, തള്ളിക്കളയുകയും ചെയ്തു. ആദ്യ സന്ദേശം എത്തിച്ചേർന്നതോടെ ബ്രിട്ടീഷുകാർക്കുള്ളിൽ തന്നെ രണ്ടഭിപ്രായം ഉയർന്നു വന്നു. ഒരു കൂട്ടർ യുദ്ധം തുടരാമെന്നു വാദിച്ചപ്പോൾ, എതിർവിഭാഗം നാനാസാഹിബിന്റ വ്യവസ്ഥകളെ അംഗീകരിച്ച് അലഹബാദിലേക്ക് രക്ഷപ്പെടുന്നതാണ് നല്ലതെന്ന അഭിപ്രായക്കാരായിരുന്നു. ആദ്യത്തെ സന്ദേശത്തിനു മറുപടി ലഭിക്കാതായപ്പോൾ നാനാ രണ്ടാമതൊരു സന്ദേശം കൂടി അയച്ചു, ഇത്തവണ തന്റെ ഒപ്പു കൂടി പതിച്ചതായിരുന്നു കത്ത് കൊടുത്തയച്ചത്. അവസാനം ജനറൽ വീലർ നാനാ സാഹിബിനു മുന്നിൽ കീഴടങ്ങി, നാന പറഞ്ഞതു പോലെ, സതി ചൗരാ ഘട്ട് വഴി അലഹബാദിലേക്കു പലായനം ചെയ്യാൻ തീരുമാനിച്ചു.
സതിചൗരാ ഘട്ട് കൂട്ടക്കൊല
27 ജൂൺ 1857 ന് വീലറുടെ കീഴിലുള്ള അവശേഷിക്കുന്ന സൈനികർ ബാരകിൽ നിന്നും പുറത്തു വന്നു. ഇവർക്കു സഞ്ചരിക്കാൻ ആനകളേയും, പല്ലക്കുകളും നാനാ സാഹിബ് തയ്യാർ ചെയ്തിരുന്നു. ഗംഗയുടെ കരയിലുള്ള സതിചൗരാ ഘട്ടിലെത്തിയ ശേഷം അവിടെ നിന്ന് അലഹബാദിലേക്കു കടക്കാനായിരുന്നു പദ്ധതി. ഇവിടെ ഇവർക്കു നദി കടക്കാനായി വഞ്ചികളും ഏർപ്പാടാക്കിയിരുന്നു. കുട്ടികളും സ്ത്രീകളും, അടങ്ങുന്ന ഈ സംഘത്തെ വിമതസൈന്യം അകമ്പടി സേവിച്ചിരുന്നു. സതിചൗരാ ഘട്ടിൽ പതിവിനു വിപരീതമായ ഗംഗയിൽ വെള്ളം കുറവായിരുന്നു. നദീ തീരത്തു തയ്യാറാക്കി നിറുത്തിയിരുന്ന വള്ളങ്ങൾക്ക് ഇത്ര കുറഞ്ഞ ജലനിരപ്പിൽ സഞ്ചരിക്കുവാനാകുമായിരുന്നില്ല.
ഈ സമയത്തുണ്ടായിരുന്ന ആശയക്കുഴപ്പത്തിൽ ഒരു ചെറിയ വെടിവെപ്പുണ്ടാവുകയും അത് ഒരു കലാപമായി കത്തിപ്പടരുകയും ചെയ്തു. ബ്രിട്ടീഷുകാർ തങ്ങളെ ആക്രമിക്കുകയാണെന്നു തെറ്റിദ്ധരിച്ച് വിമതർ കടുത്ത ആക്രമണം അഴിച്ചു വിടുകയും, ഇംഗ്ലീഷുകാരെ ഒന്നൊന്നായി വകവരുത്തുകയും ചെയ്തു. 120 ഓളം വരുന്ന സ്ത്രീകളും കുട്ടികളും ആണ് കൊല്ലപ്പെടാതെ അവശേഷിച്ചത്. സതിചൗരാ ഘട്ടിൽ ആരാണ് ആദ്യം വെടിവെപ്പു തുടങ്ങിയതെന്ന കാര്യം ഇന്നും അജ്ഞാതമായി തുടരുന്നു. ബ്രിട്ടീഷുകാരെ ഇല്ലാതാക്കാനുള്ള നേരത്തേ തയ്യാറാക്കിയ പദ്ധതിയുടെ ഭാഗമായാണ് നാനാ സാഹിബ് ജലനിരപ്പ് തീരെ കുറഞ്ഞ സതി ചൗരാ ഘട്ടിൽ തന്നെ അവരെ എത്തിച്ചതെന്ന് ബ്രിട്ടീഷുകാർ ആരോപിക്കുമ്പോൾ, നാനാ സാഹിബിന് അങ്ങനെയൊരു പദ്ധതി ഉണ്ടായിരുന്നില്ലെന്ന് ചരിത്രകാരന്മാർ പറയുന്നു.
ബീബിഘർ കൂട്ടക്കൊല
സതിചൗരാഘട്ടിലെ കൂട്ടക്കൊലയിൽ നിന്നും രക്ഷപ്പെട്ട വനിതകളേയും, കുട്ടികളേയും നാനാ സാഹിബ് അടുത്തു തന്നെയുള്ള ഒരു ചെറിയ കൊട്ടാരത്തിൽ പാർപ്പിച്ചു. സ്ത്രീകൾക്കു വേണ്ടി മാത്രം ഉള്ള ഭവനം എന്നർത്ഥം വരുന്ന ബീബിഘർ കോട്ടയായിരുന്നു അത്. കാൺപൂർ തിരിച്ചുപിടിക്കാൻ ബ്രിട്ടീഷുകാർ വൻ സന്നാഹവുമായി എത്തുമെന്നറിയാമായിരുന്ന നാനാ സാഹിബ് അവർക്കെതിരേ വിലപേശാനുള്ള ഒരു ആയുധമായാണ് ഇവരെ തടവിലാക്കിയത്. നാനാ സാബ് വിചാരിച്ചിരുന്നതുപോലെ, ബ്രിട്ടീഷ് പട്ടാളം കാൺപൂർ ലക്ഷ്യമാക്കി വരുന്നുണ്ടായിരുന്നു. ഹെൻട്രി ഹാവെലോക്കിന്റെ നേതൃത്വത്തിലുള്ള ഈ സൈന്യത്തോടെതിരിടാൻ നാനാ സാഹിബ് തന്റെ അനന്തരവനായ ബാലാ റാവുവിനെ നിയോഗിച്ചെങ്കിലും, ബാല ബ്രിട്ടീഷ് പട്ടാളത്തിനു മുന്നിൽ ദയനീയമായി കീഴടങ്ങുകയായിരുന്നു. ബ്രിട്ടീഷുകാർ കാൺപൂർ കീഴടക്കയതോടെ നാനാ സാഹിബിന്റെ വിലപേശലുകൾ അവസാനിച്ചു. കാൺപൂരിലേക്കുള്ള മാർഗ്ഗമദ്ധ്യേ ബ്രിട്ടീഷ് സൈനികർ ഗ്രാമീണരേയും, സാധാരണജനങ്ങളേയും ഒന്നും വെറുതെവിട്ടില്ല. സതിചൗരാ ഘട്ട് കൂട്ടക്കൊലക്കു പ്രതികാരം ചെയ്യുകയായിരുന്നു അവർ.
ബ്രിട്ടീഷ് പട്ടാളം ഗ്രാമീണരോട് ചെയ്ത പാതകത്തിനു പകരമായി തടവിലുള്ള സ്ത്രീകളേയും കുട്ടികളേയും കൊന്നു കളയണമെന്ന് വിമതസൈന്യത്തിലെ ചിലർ നാനാ സാഹിബിനോട് ആവശ്യപ്പെട്ടു. അവസാനം തടവുകാരെ കൊന്നു കളയാൻ തീരുമാനിച്ചു. തടവുകാരെ ഇല്ലാതാക്കാനുള്ള നിർദ്ദേശം നൽകിയത് നാനാ സാഹിബാണെന്ന് ബ്രിട്ടീഷ് ചരിത്രകാരന്മാർ രേഖപ്പെടുത്തിയിരിക്കുന്നു. എന്നാൽ ഈ നിർദ്ദേശം നൽകിയത്, അസിമുള്ള ഖാനോ, തടവുകാരുടെ മേൽനോട്ടക്കാരിയായിരുന്ന ഹുസ്സൈനി ഖാനുമോ ആയിരിക്കാമെന്നു കരുതപ്പെടുന്നു. സ്ത്രീകളേയും കുട്ടികളേയും ഒന്നൊഴിയാതെ വിമതസൈന്യം കൊന്നൊടുക്കി. ഇവരെ ഇല്ലാതാക്കാൻ ഹുസ്സൈനി ഖാൻ കശാപ്പുകാരുടെ സഹായം പോലും തേടിയിരുന്നു.
ബ്രിട്ടീഷുകാരുടെ പ്രതികാരം
കാൺപൂർ തിരിച്ചുപിടിച്ചിതിനുശേഷം, ബീബിഘറിലുള്ള തടവുകാരെ രക്ഷപ്പെടുത്താൻ ഒരു സംഘം സൈനികർ പുറപ്പെട്ടു. ബീബിഘറിലെത്തിയപ്പോഴാണ് തടവുകാർ ക്രൂരമായി കൊല്ലപ്പെട്ട വിവരം ഇവർ അറിയുന്നത്. തൊട്ടടുത്തുള്ള കിണറിൽ മൃതദേഹങ്ങൾ വലിച്ചെറിഞ്ഞിരിക്കുന്നു. ക്രുദ്ധരായ ബ്രിട്ടീഷ് പട്ടാളം, തങ്ങളുടെ ദേഷ്യവും പകയും പ്രാദേശികരയാ ഗ്രാമീണരുടെ മേൽ പ്രയോഗിക്കുകയായിരുന്നു. ഗ്രാമീണരെ കൊല്ലുകയും, വീടുകൾക്കു തീവെക്കുകയും ചെയ്തു. ഇത്ര ക്രൂരമായ പാതകം നടന്നിട്ടും, പ്രദേശവാസികൾ അതിനെതിരേ പ്രതികരിച്ചില്ല എന്നു പറഞ്ഞായിരുന്നു പട്ടാളക്കാരുടെ മർദ്ദനം.
ബ്രിഗേഡിയർ ജനറൽ നിലിന്റെ നേതൃത്വത്തിലായിരുന്നു പ്രതികാര നടപടികൾ. കലാപത്തിൽ പങ്കെടുത്തുവെന്ന് വിവരം ലഭിച്ച് എല്ലാ വിമതസൈനികരേയും തൂക്കിലിടാൻ നീൽ ഉത്തരവിട്ടു. വധശിക്ഷക്കു വിധേയമാക്കുന്നതിനു മുമ്പ്, ഹിന്ദുമതത്തിൽപെട്ട ശിപായിമാരെക്കൊണ്ട് ഗോമാംസം തീറ്റിച്ചു, മുസ്ലിംമതത്തിലുള്ള ശിപായിമാർക്ക് നിർബന്ധപൂർവ്വം പന്നിമാംസം നൽകി, ബ്രാഹ്മണകുലത്തിൽപ്പെട്ട ശിപായിമാരെ വധിക്കുന്നതിന് താഴ്ന്ന കുലത്തിൽപ്പെട്ട ശിപായിമാരെയാണ് നീൽ നിയോഗിച്ചത്. മൃതദേഹങ്ങൾ വലിച്ചെറിഞ്ഞ കിണറിനു സമീപത്തായാണ് എല്ലാ വിമതരേയും വധശിക്ഷക്കു വിധേയമാക്കിയത്.
അനന്തരഫലങ്ങൾ
ജൂലൈ 19 ന് ജനറൽ ഹാവെലോക്ക് ബിഥൂറിലേക്ക് സൈന്യവുമായി പോവുകയും, നാനാ സാഹിബിന്റെ കൊട്ടാരം യാതൊരു വിധ എതിർപ്പുകളും നേരിടാതെ പിടിച്ചെടുക്കുകയും ചെയ്തു. ബ്രിട്ടീഷ് സൈന്യം അവിടെയുള്ള സ്വത്തുകൾ കൊള്ളയടിക്കുകയും കൊട്ടാരത്തിനു തീവെക്കുകയും ചെയ്തു.
1857 നവംബറിൽ നാനാ സാഹിബിന്റെ സൈന്യാധിപനായിരുന്ന താന്തിയോ തോപ്പെ, ഒരു ചെറു സൈന്യത്തെ സംഘടിപ്പിച്ച് കാൺപൂർ തിരിച്ചു പിടിക്കാൻ ഒരു ശ്രമം നടത്തുകയുണ്ടായി. നവംബർ പകുതിയോടെ, താന്തിയോ തോപ്പേയും സൈന്യവും കാൺപൂരിന്റെ സുപ്രധാന പ്രദേശങ്ങളിൽ ആധിപത്യം സ്ഥാപിച്ചുവെങ്കിലും, ജനറൽ കോളിൻ കാംപ്ബെല്ലിന്റെ നേതൃത്വത്തിലുള്ള സൈന്യത്തോട് രണ്ടാം കാൺപൂർ യുദ്ധത്തിൽ പരാജയപ്പെടുകയായിരുന്നു. രണ്ടാം കാൺപൂർ യുദ്ധത്തോടെ, കാൺപൂരിലെ കലാപം അമർച്ചചെയ്യപ്പെട്ടു. ഗ്വാളിയോർ യുദ്ധത്തിൽ ഝാൻസി റാണിയെ സഹായിക്കാൻ താന്തിയോ തോപ്പെ ഗ്വാളിയോറിലേക്കു പുറപ്പെട്ടു.
നാനാ സാഹിബിനെ പിടികൂടുവാൻ ബ്രിട്ടീഷുകാർക്കായില്ല, അദ്ദേഹം യുദ്ധരംഗത്തു നിന്നും പെട്ടെന്ന് എവിടേക്കെന്നില്ലാതെ അപ്രത്യക്ഷനാവുകയായിരുന്നു. 1859 ൽ നാനാ സാഹിബ് നേപ്പാളിലേക്കു പലായനം ചെയ്തു. നാനാ സാഹിബിന്റെ പിന്നീടുള്ള ജീവിതത്തെക്കുറിച്ച് വ്യക്തമായ തെളിവുകളൊന്നും തന്നെ ലഭ്യമല്ല.
സ്മാരകങ്ങൾ
കാൺപൂർ കലാപം അടിച്ചമർത്തിയശേഷം അവിടെ മരിച്ചു വീണവരുടെ സ്മരണക്കായി ബ്രിട്ടീഷുകാർ ഒരു സ്മാരകം പണിതുയർത്തി. ബീബിഘർ കൂട്ടക്കൊലക്കുശേഷം മൃതദേഹങ്ങൾ വലിച്ചെറിഞ്ഞ കിണറിനു സമീപമായിരുന്നു സ്മാരകം നിർമ്മിച്ചത്. സ്മാരക നിർമ്മാണത്തിനായി ഏകദേശം 30000 പൗണ്ട് പ്രദേശവാസികളിൽ നിന്നും ബ്രിട്ടീഷുകാർ ബലമായി പിരിച്ചെടുത്തു. സ്ത്രീകളേയും കുട്ടികളേയും നിഷ്ഠൂരമായി കൊലചെയ്യുമ്പോൾ അവരെ സഹായിക്കാനായി ചെല്ലാതിരുന്നതിനുള്ള ശിക്ഷ എന്ന പേരിലാണ് ഈ തുക അവരിൽ നിന്നും പിരിച്ചത്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:1857-ലെ ഇന്ത്യൻ ലഹള വർഗ്ഗം:ഇന്ത്യാചരിത്രം
ഇട്ടൂലി പാത്തൂലി
ഒരു നാടൻ കളിയാണ് ഇട്ടൂലി പാത്തൂലി / ചൂട് തണുപ്പ്. കുറേപേർ ഒന്നിച്ചു ഒരു സ്ഥലത്തിരിക്കുക. എല്ലാവരും ഒരേദിശയിൽ തന്നെ നോക്കി കണ്ണടച്ചിരിക്കുംപോൾ, കൂട്ടത്തിൽ നിന്നും തെരഞ്ഞെടുക്കപ്പെട്ട ഒരാൾ ഒരു സേഫ്ടി പിന്നോ, അതുപോലെയുള്ള ചെറിയ എന്തെങ്കിലും സാധനമോ മറ്റുള്ളവർ കാണാതെ നിലത്തു എവിടെയെങ്കിലും ഒളിപ്പിക്കുക. ഒളിപ്പിച്ച ശേഷം അയാൾ മറ്റുള്ളവരോട് കണ്ടുപിടിക്കാൻ പറയുക. കണ്ടുപിടിക്കുന്ന ആൾ അടുത്ത പ്രാവശ്യം സാധനം ഒളിപ്പിക്കുക. ഇങ്ങനെ കളി തുടരാം. സാധനം കണ്ടു പിടിക്കാൻ മറ്റുള്ളവർ ശ്രമിക്കുമ്പോൾ സാധനത്തിനു അടുത്താണ് അവരെന്കിൽ ചൂട് ചൂട്  എന്ന് പറയും. സാധനത്തിനു വളരെ അടുത്താണെങ്കിൽ " കൊടും ചൂട് " എന്ന് പറയും.സാധനത്തിൽ നിന്നും അകലെയാണെങ്കിൽ തണുപ്പ് തണുപ്പ് എന്നും വളരെ അകലെ ആണെങ്കിൽ " കൊടും തണുപ്പ് " പറഞ്ഞും സാധനം ഒളിപ്പിച്ച ആൾ കളിക്കുന്ന ആളെ സഹായിക്കുന്നതാണ്.ഈ കളി 'ചൂട് തണുപ്പ്' എന്ന പേരിലും പല സ്ഥലത്തും അറിയപ്പെടുന്നുണ്ട്.
അവലംബം
വർഗ്ഗം:കേരളത്തിലെ നാടൻകളികൾ
അം തിന്നൽ കളി
അവലംബം
വർഗ്ഗം:കേരളത്തിലെ നാടൻകളികൾ
അന്ന ലീ
അന്ന ലീ, എംബിഇ (ജനനം ജോൺ ബോണിഫസ് വിന്നിഫ്രീത്: 2 ജനുവരി 1913 - 14 മേയ് 2004)  ബ്രിട്ടണിൽ ജനിച്ച ഒരു അമേരിക്കൻ നടിയായിരുന്നു.
കരിയർ
ബ്രിട്ടൻ
റോയൽ ആൽബർട്ട് ഹാളിൽ പരിശീലനം നേടിയ ലീ, പിന്നീട് 1932- ൽ അവർക്ക് 19 വയസ്സുള്ളപ്പോൾ ഹിസ് ലോർഡ്ഷിപ്പ് (1932) എന്ന ചിത്രത്തിൽ അരങ്ങേറ്റം നടത്തി. . 1930 കളുടെ തുടക്കത്തിൽ നിരവധി ചിത്രങ്ങളിൽ അഭിനയിച്ചിട്ടുണ്ട്. പ്രത്യേകിച്ചും പരമൗണ്ട് ബ്രിട്ടീഷ് നിർമ്മിച്ച ക്വാട്ട ക്വിക്കീസിൽ അവർ ക്രമേണ കൂടുതൽ പ്രധാന വേഷം അവതരിപ്പിക്കാൻ തുടങ്ങി. സമ്പന്നരുടെ ഇടയിൽ നിർമ്മിച്ച ചെൽസീ ലൈഫ് (1933) പോലുള്ള ചിത്രങ്ങളിൽ അവർക്ക് കൂടുതൽ പ്രശസ്തി നേടികൊടുത്തു. ഇതിൽ ലൂയിസ് ഹെയ് വാർഡിനൊപ്പം അഭിനയിച്ചു. ചെൽസിയിലെ കലാപരമായ സമൂഹത്തിൽ ചിത്രീകരിക്കപ്പെട്ടു.
ബാഹ്യ ലിങ്കുകൾ
വർഗ്ഗം:1913-ൽ ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:ന്യുമോണിയ ബാധിച്ച് മരിച്ചവർ
ഗിയോസുയെ കാർദുച്ചി
1906 ലെ സാഹിത്യത്തിനുള്ള നോബൽ സമ്മാനം നേടിയ ഇറ്റാലിയൻ കവിയാണ് ഗിയോസുയെ കാർദുച്ചി - Giosuè Alessandro Giuseppe Carducci (Italian: [dʒozuˈɛ karˈduttʃi]; 27 ജൂലൈ 1835 – 16 ഫെബ്രുവരി 1907)
അവലംബം
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ വർഗ്ഗം:നോബൽ സമ്മാനം നേടിയ ഇറ്റലിക്കാർ വർഗ്ഗം:1835-ൽ ജനിച്ചവർ വർഗ്ഗം:ഇറ്റാലിയൻ കവികൾ വർഗ്ഗം:ജൂലൈ 27-ന് ജനിച്ചവർ വർഗ്ഗം:1907-ൽ മരിച്ചവർ വർഗ്ഗം:ഫെബ്രുവരി 16-ന് മരിച്ചവർ
അങ്കമാലി ബ്ലോക്ക് പഞ്ചായത്ത്
എറണാകുളം ജില്ലയിൽ ആലുവ താലൂക്കിലാണ് 203.19 ചതുരശ്രകിലോമീറ്റർ വിസ്തീർണ്ണമുള്ള അങ്കമാലി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
വിലാസം
അങ്കമാലി ബ്ലോക്ക് പഞ്ചായത്ത് അങ്കമാലി - 683572 ഫോൺ : 0484 2452270 ഇമെയിൽ : bdoangamaly@gmail.com
ഏനാത്ത് പാലം
എം.സി. റോഡിൽ കല്ലടയാറിനു കുറുകേ പത്തനംതിട്ട–കൊല്ലം ജില്ലകളെ ബന്ധിപ്പിക്കുന്ന ഒരു പാലമാണ് ഏനാത്ത് പാലം. പാലം കുളക്കട, ഏനാത്ത് എന്നീ പ്രദേശങ്ങളെ തമ്മിൽ ബന്ധിപ്പിക്കുന്നു.
പാലത്തിന്റെ തകർച്ച
1904 ൽ നിർമിച്ച പഴയ പാലത്തിന് ബ്രിട്ടിഷ് എൻജിനീയർമാർ പറഞ്ഞ ആയുസ്സ് 50 വർഷമായിരുന്നെങ്കിലും 93 വർഷം കഴിഞ്ഞാണ് പാലം കുലുങ്ങിയത്. തുടർന്നു നിർമ്മിച്ച പുതിയ പാലത്തിന് 30 വർഷമെങ്കിലും ആയുസ്സ് നിർണയിച്ചെങ്കിലും കണക്കു തെറ്റി. നായനാർ സർക്കാരിന്റെ കാലത്ത് പൊതുമരാമത്ത് മന്ത്രിയായിരുന്ന പിജെ ജോസഫ് 1998ലാണ് പാലത്തിന്റെ ഉദ്ഘാടനം നിർവഹിച്ചത്. 18 വർഷം കഴിഞ്ഞപ്പോൾ 2017 ജനുവരി 10നു വൈകുന്നേരം ചെറിയ ശബ്ദത്തോടെ ഉപരിതലത്തിലെ കൈവരികൾ അകന്നുമാറുകയായിരുന്നു.സമീപത്തുള്ള ഓട്ടോറിക്ഷാ സ്റ്റാൻഡിലെ ഓട്ടോറിക്ഷ ഡ്രൈവർ കുളക്കട കളയ്ക്കാട്ട് വീട്ടിൽ രഞ്ജിത് കുമാർ ആണ് പാലത്തിനു ഒരു വശത്തേക്കുള്ള ചെരിവ് ആദ്യം കണ്ടത്.തൊട്ടുപിന്നാലെ അദ്ദേഹം വാഹന ഗതാഗതം നിയന്ത്രിക്കുകയും പുത്തൂർ പോലീസിനെ അറിയിക്കുകയും ആയിരുന്നു. എറണാകുളത്തുനിന്നെത്തിയ നീൽ അണ്ടർ വാട്ടർ സർവീസസിലെ അഞ്ചംഗ മുങ്ങൽ വിദഗ്ദ്ധർ പാലത്തിന്റെ അടിത്തറയുടെ ചിത്രങ്ങളും വീഡിയോ ദൃശ്യങ്ങളും പകർത്തി നടത്തിയ പരിശോധനയിലാണ് തൂണിന്റെ അടിത്തറ തകർന്നത് കണ്ടെത്തിയത്. പാലത്തിന്റെ രണ്ടാമത്തെ പിയറിന്റെ അടിത്തറയായ ഇരട്ട കിണറിന്റെ കോൺക്രീറ്റ് സ്റ്റീനിംഗ് ഇളകിപ്പോയതായും, ദുർബലപ്പെട്ടതായും പരിശോധനയിൽ കണ്ടെത്തി. പാലത്തിനടിയിലെ നദിയിൽ മണലൂറ്റ് കാരണം അടിത്തട്ടിൽ മണ്ണിന്റെ അളവ് കുറവുണ്ടായത് പാലം തകരാൻ കാരണമായിട്ടുണ്ടെങ്കിലും ചെന്നൈ ഐഐടിയിലെ പ്രൊഫസർ അരവിന്ദൻ നടത്തിയ പരിശോധനയിൽ പിയറിന്റെ ചരിവും പാലത്തിന്റെ ദുർബലസ്ഥിതിയും റിപ്പോർട്ട് ചെയ്തിട്ടുണ്ട്.
കെ.എസ്.ടി.പി.യുടെ കഴക്കൂട്ടം-അടൂർ മാതൃകാ സുരക്ഷാ ഇടനാഴിയുടെ ഭാഗമായി 4.75 കോടി രൂപയ്ക്കു പുനർനിർമ്മിക്കാനാണു തീരുമാനം. ബലക്ഷയമുള്ള രണ്ട് തൂണുകൾ മാറ്റി സ്ഥാപിക്കുന്നതിനോടൊപ്പം തന്നെ മറ്റ് തൂണുകളുടെ കമ്പി തെളിഞ്ഞിരിക്കുന്ന ഭാഗവും ബീമുകളും ബലപ്പെടുത്തും. കൈവരികൾ നന്നാക്കി പെയിന്റടിക്കുകയും പൊളിഞ്ഞ് മാറിയ ഭാഗത്ത് പുതിയവ സ്ഥാപിക്കുകയും ചെയ്യും. കൂടാതെ പഴയ പാലത്തിന്റെ മുകളിൽ തെളിഞ്ഞിരിക്കുന്ന അടിത്തറകളും കൽക്കെട്ടും പൂർണ്ണമായും ഇളക്കി മാറ്റും. ബലക്ഷയമുള്ള രണ്ടും മൂന്നും തൂണുകളാണ് പൂർണ്ണമായും മാറ്റി സ്ഥാപിക്കുന്നത്. ജാക്കി ഉപയോഗിച്ച് പാലത്തിന്റെ മേൽഭാഗം ഉയർത്തിയശേഷം തകരാർ സംഭവിച്ച രണ്ട് മുന്ന് തൂണുകൾ പുനർനിർമ്മിക്കും. ഈ കാലയളവിൽ പാലത്തിന് താങ്ങായി താൽക്കാലിക തൂണുകൾ സ്ഥാപിക്കും.
അവലംബം
വർഗ്ഗം:കൊല്ലം ജില്ലയിലെ പാലങ്ങൾ വർഗ്ഗം:പത്തനംതിട്ട ജില്ലയിലെ പാലങ്ങൾ
സായ് സാങ്ച്വറി
കർണ്ണാടക സംസ്ഥാനത്തിലെ ഒരു സ്വകാര്യ-ഉടമസ്ഥതയിലുള്ള വന്യജീവി സങ്കേതമാണ് (സാങ്ച്വറി) സായ് സാങ്ച്വറി (SAI (Save Animals Initiative) Sanctuary). സേവ് ആനിമൽസ് ഇനിഷ്യേറ്റീവ് എന്നതിന്റെ ചുരുക്കെഴുത്താണ് സായ് എന്നത്. ഇന്ത്യയിലെ സ്വകാര്യ ഉടമസ്ഥതയിലുള്ള ഒരേയൊരു വന്യജീവി സങ്കേതവും ഇതാണ്. 1.2 ചതുരശ്ര കി.മീ (300 ഏക്കർ) വിസ്തൃതമായ ഈ വനത്തിന്റെ ഉടമസ്ഥാവകാശം എസ്.എ.ഐ. സാങ്ച്വറി ട്രസ്റ്റിനാണ് അവരാണ് ഇത് നോക്കിനടത്തുന്നതും. ഈ ട്രസ്റ്റിന് 2014-ലെ; വനമേഖലയും വന്യജീവികളേയും സംരക്ഷിക്കുന്ന ഇക്കോടൂറിസം പ്രോജക്റ്റിനുള്ള Wildlife and Tourism Initiative of the Year പുരസ്കാരം നേടുകയുണ്ടായി.
പശ്ചിമഘട്ടത്തിലെ ബ്രഹ്മഗിരി മലനിരകളിലാണ് ഈ സ്വകാര്യ വനം സ്ഥിതിചെയ്യുന്നത്.
അവലംബം
വർഗ്ഗം:കർണ്ണാടകയിലെ വന്യജീവി സംരക്ഷണകേന്ദ്രങ്ങൾ
ഗുരു ഹർ കൃഷൺ
സിഖ് ഗുരുപരമ്പരയിലെ എട്ടാമത്തെ ഗുരു (23 July 1656 – 30 March 1664) ഏഴാം ഗുരുവും പിതാവുമായ ഗുരു ഹാർ റയിയുടെ മരണത്തെ തുടർന്ന് അഞ്ചാം വയസ്സിൽ അവരോധിതനായി.എറ്റവും പ്രായ കുറഞ്ഞ ഗുരുവായി സ്ഥാനമേൽക്കുകയായിരുന്നു. അതിനാൽ തന്നെ ബാൽ ഗുരു (ബാലഗുരു) എന്നും അറിയപ്പെടുന്നു. എട്ടാം വയസ്സിൽ പകർച്ചവ്യാധി ബാധയേറ്റ് മരണമടഞ്ഞു. കഷ്ടിച്ച് രണ്ടര വർഷം മാത്രം നീണ്ടു നിന്ന ഗുരുപദവി, പരമ്പരയിലെ ഏറ്റവും ദൈർഘ്യം കുറഞ്ഞതുമായിരുന്നു.
ശൈശവം
ഗുരു ഹർ റായിയുടെ ഇളയ മകനായി ജനനം.
തന്റെ  മരണത്തിനു തൊട്ട് മുമ്പ് ഗുരു ഹർ റായി ഇളയ മകനെ പിൻഗാമിയായി നിശ്ചയിക്കുകയായിരുന്നു. മൂത്ത മകൻ രാം റായി മുഗൾ ഭരണകൂടവുമായി രഞ്ജിപ്പിലോ രമ്യതയിലോ ആണെന്ന് ഗുരു സംശയിച്ചിരുന്നതിനാലാണ് രാമിനെ ഒഴിവാക്കി കൃഷൺ നിനെ ഗുരുവാക്കി നിശചയിച്ചത്.
മരണം
ദില്ലിയിൽ രാജ ജയ് സിംഗ് രണ്ടാമന്റെ അതിഥിയായി കഴിയുമ്പോൾ ധാരാളം ആളുകൾ ദർശനത്തിനായി ബാലഗുരുവിനെ കാണാൻ എത്തുമായിരുന്നു.
ഒരു പകർച്ചവ്യാധിയുടെ പിടിയിലായിരുന്നു ദില്ലി അപ്പോൾ. ബാൽ ഗുരു ധാരാളം ആളുകളെ സുഖപ്പെടുത്തി .രോഗികളുമായുള്ള ഇടപെടലിൽ ആ കുഞ്ഞു ശരീരം രോഗ ബാധയേൽക്കുകയായിരുന്നു. വസൂരിയാണ് പിടിപ്പെട്ടത് എന്ന് പറയപ്പെടുന്നു.
രോഗം  മൂർച്ഛിച്ചതിനെ തുടർന്ന് പിൻഗാമിയെ നിശ്ചയിക്കാൻ ഗുരു തീരുമാനിച്ചു. ബാബ ബക്കല എന്ന് ഉരുവിടുക വഴി തന്റെ പിൻ ഗാമി ബാബ ബക്കൽ എന്ന ദേശത്ത് ഉണ്ടായിരിക്കുന്നതാണ് എന്ന് ഗുരു അറിയിക്കുകയായിരുന്നു. ചികിൽസിക്കപ്പെടാൻ വിസമ്മതിച്ച ബാലഗുരു അധികം താമസിയാതെ മരിച്ചു.
വിറ്റിയർ, അലാസ്ക
പാസേജ് കനാലിൻറെ മുന്ഭാഗ്ത്തുള്ള യു.എസ്. സംസ്ഥാനമായ അലാസ്കയിലെ ഒരു പട്ടണമാണ് വിറ്റിയെർ. Anchorage പട്ടണത്തിന് ഏകദേശം 58 മൈൽ തെക്കു കിഴക്കായിട്ടാണ് വിറ്റിയർ പട്ടണം സ്ഥിതി ചെയ്യുന്നത്. Valdez–Cordova Census Area യിലാണ് പട്ടണം ഉൾപ്പെടുന്നുന്നത്. 2015 ലെ ജനസംഖ്യാ കണക്കുകൾ പ്രകാരം പട്ടണത്തിലെ ആകെ ജനസംഖ്യ 214 ആണ്. പട്ടണത്തിലെ 75 ശതമാനം ജനങ്ങളും ഒരൊറ്റ കെട്ടിടത്തിൽ താമസിക്കുന്നു. അലാസ്ക മറൈൻ ഹൈവേയിലെ ഒരു തുറമുഖം കൂടിയാണ് വിറ്റിയർ പട്ടണം.
History
ഇടത്ത്‌|ലഘുചിത്രം|242x242ബിന്ദു|Whittier harborവിറ്റിയർ പട്ടണം ഇപ്പോൾ നിലനിൽക്കുന്ന സ്ഥലം ഒരിക്കൽ ചുഗാച്ച് ഇന്ത്യൻ വർഗ്ഗക്കാർ (Chugach) പ്രിൻസ് വില്ല്യം സൌണ്ടിലേയ്ക്ക് സാധനങ്ങൾ വഹിച്ചുകോണ്ടുപോകാൻ ഉപയോഗിച്ചിരുന്ന പാത ഉൾപ്പെട്ടതായിരുന്നു. പിന്നീട് ഈ പാത റഷ്യാക്കാരും അമേരിക്കൻ പര്യവേക്ഷകരും Gold_rush. കാലത്ത് നിധി അന്വേഷകരും ഉപയോഗിച്ചു വന്നു. അടുത്തുള്ള വിറ്റിയർ ഹിമപ്പരപ്പ് 1915 ൽ അമേിരിക്കൻ കവിയായ ജോൺ ഗ്രീൻലീഫ് വിറ്റിയറിനെ അനുസ്മരിക്കുവാനായി നാമകരണം ചെയ്യപ്പെട്ടു. ആത്യന്തികമായി സമീപത്തുള്ള ഈധ പട്ടണവും ഇതേ പേരിൽത്തന്നെ അറിയപ്പെട്ടു തുടങ്ങി
രണ്ടാം ലോകമഹായുദ്ധകാലത്ത് യു.എസ്. കരസേന ക്യാമ്പ് സള്ളിവൻ എന്ന പേരിൽ ഇവിടെ സൈനികതാവളം നിർമ്മിക്കുകയും ഒരു തുറമുഖവും റെയിൽറോഡും വിറ്റിയർ ഹിമപ്പരപ്പിന് സമീപത്തായി നിർമ്മിക്കുകയും ചെയ്തു. 1943 ൽ ക്യാമ്പ് സള്ളിവൻ വരെ അലാസ്ക റെയിൽറോഡ് പൂർത്തിയാക്കുകയും സമീപത്തുള്ള വിറ്റിയർ തുറമുഖം യു.എസ്. പട്ടാളക്കാർക്ക് അലാസ്കയിലേയ്ക്കുള്ള ഒരു പ്രവേശനമാർഗ്ഗമായി ഉപയോഗിക്കുകയും ചെയ്തു വിറ്റിയർ പട്ടണത്തിൽ തലയുയർത്തി നില്ക്കുന്ന രണ്ടു ഭീമൻ കെട്ടിടങ്ങൾ രണ്ടാം ലോകയുദ്ധാനന്തരം നിർമ്മിച്ചവയാണ്. 14 നിലകളുള്ള ഹോഡ്ജ് സൗധം (ഇപ്പോൾ ബെഗിച്ച് ടവേർസ് എന്നറിയപ്പെടുന്നു) 1957 ൽ പൂർത്തിയായി. കെട്ടിടം നാമകരണം ചെയ്തത് കേണൽ വാൾട്ടർ വില്ല്യം ഹോഡ്ജിന്റെ സ്മരണയ്ക്കായാണ്
ഇടത്ത്‌|ലഘുചിത്രം|241x241ബിന്ദു|Begich Towersഇതൊരു പഴയ പട്ടാളക്കാരുടെ താവളം ആയിരുന്നു. ഇതിപ്പോൾ പട്ടണത്തിലെ ജനങ്ങൾ താമസിക്കുവാൻ ഉപയോഗിച്ചുവരുന്നു ഇതിൽ 150 രണ്ടും മൂന്നും ബെഡ് റൂമുകളുള്ള പ്രകോഷ്ഠകങ്ങളും, തനിച്ചു താമസിക്കുന്നവർക്കുള്ള പ്രത്യേക മുറികളും അടങ്ങിയിരിക്കുന്നു. പട്ടണത്തിലെ 75 ശതമാനം ജനങ്ങളും ഈ ഒരു കെട്ടിടത്തിനുള്ളിലാണ് കഴിയുന്നത്. ഈ കെട്ടിടത്തിനുള്ളിൽ പോലിസ് സ്റ്റേഷൻ, പോസ്റ്റ് ഓഫീസ്, ക്ലിനിക്, പള്ളി എന്നിവ പോലെ ഒരു പട്ടണത്തിലെ ജനങ്ങൾക്കു വേണ്ട ഒട്ടുമിക്ക സൌകര്യങ്ങളും ഒരുക്കിയിരിക്കുന്നു. കെട്ടിടത്തന്റെ പടിഞ്ഞാറെ ടവറിന്റെ അടിയിലൂടെയുള്ള ഒരു ടണൽ ന്യൂവിറ്റിയൽ സ്കൂളുമായി ബന്ധിപ്പിച്ചിരിക്കുന്നതിനാൽ ഏറ്റവും മോശം കാലാവസ്ഥയുള്ള ദിനങ്ങളിൾ കുട്ടികൾക്ക് എളുപ്പത്തിലും സുരക്ഷിതമായും സ്കൂളിൽ എത്തുവാൻ സാധിക്കുന്നു. പട്ടണത്തിലെ മറ്റൊരു പ്രധാന കെട്ടിടമായ Buckner Building 1953 ലാണ് പൂർത്തിയായത്. "city under one roof" എന്നാണ് ഈ കെട്ടിടത്തെ വിളിച്ചിരുന്നത്. ബക്നെർ സൌധം ക്രമേണയായി ആളുകള് ഒഴിഞ്ഞുപോയി ഇക്കാലത്ത് പൂർണ്ണമായും ഉപേക്ഷിക്കപ്പെട്ടിരിക്കുന്നു. നിർമ്മാണകാലത്ത് ബെഗിച്ച് സൌധവും ബക്നെർ സൌധവും അലാസ്കയിലെ ഏറ്റവും വലിപ്പമുള്ള കെട്ടിടങ്ങളായിരുന്നു
കരമാർഗ്ഗം വിറ്റിയർ പട്ടണത്തിലേയ്ക്കു പ്രവേശിക്കുവാനുള്ള ഒരേയോരു വഴി രണ്ടര മൈൽ ദൂരമുള്ള ഒറ്റപ്പാതയുള്ള റെയിൽറോഡ് ടണൽ മാത്രമാണ്. ഇത് രാത്രി 11 മണി മുതൽ രാവിലെ 5:30 വരെ അടഞ്ഞുകിടക്കുന്നു.
1960 വരെ വിറ്റിയറിലെ തുറമുഖം കരസേനയുടെ പ്രവർത്തന മേഖലയായിരുന്നു. 1962 ൽ യു.എസ്. കരസേന എൻജീനീയർമാർ വിറ്റിയറിൽ നിന്നും ആങ്കറേജ് പട്ടണത്തിലേയ്ക്ക് പെട്രോളിയം ഉൽപ്പന്നങ്ങൾ എത്തിക്കുന്നതിനുള്ള 62 മൈൽ നീളമുള്ള 8" പൈപ്പ് ലൈൻ സ്ഥാപിക്കുകയും വിറ്റിയറിൽ പെട്രോളിയം ഉൽപ്പന്നങ്ങളുടെ സംഭരണകേന്ദ്രവും പമ്പിംഗ് സ്റ്റേഷനും തുടങ്ങുകയും ചെയ്തു.
1964 മാർച്ച് 28 ന് ഗുഡ് ഫ്രൈഡേ എർത്ത്ക്വുക്ക് എന്ന പേരിൽ അറിയപ്പെടുന്ന ഭൂമി കുലുക്കത്തിൽ പട്ടണത്തിൽ 10 മില്ല്യൺ ഡോളറിന്റെ നാശനഷ്ടങ്ങളുണ്ടായി. 9.2 തീവ്രതയുണ്ടായിരുന്ന ഈ ഭൂമികുലക്കമാണ് യു.എസിൽ ഇന്നുവരെയുണ്ടായിട്ടുള്ളതിൽ വച്ച് ഏറ്റവും തീവ്രമായ ഭൂമികുലുക്കം. ഭൂകമ്പ ഫലമായുണ്ടായ സുനാമി യു.എസിന്റെ പടിഞ്ഞാറൻ തീരങ്ങളെ ഉടനീളം  സാരമായി ബാധിച്ചിരുന്നു വിറ്റിയർ പട്ടണത്തിൽ തിരകൾ 13 മീറ്റർ (43 അടി) ഉയരത്തിൽ ആഞ്ഞടിക്കുകയും 13 പേരോളം അന്ന് കൊല്ലപ്പെടുകയും ചെയ്തു.
വിറ്റിയർ പട്ടണം ഏകീകരിക്കപ്പെട്ടത് 1969 ലായിരുന്നു. ഇന്ന് വിനോദസഞ്ചാര യാനങ്ങളുടെ ഒരു പ്രധാന പ്രവർത്തന മേഖലായാണ് വിറ്റിയർ തുറമുഖം. വേനൽക്കാലത്ത് വിനോദസഞ്ചാരയാനങ്ങളും, ചാർട്ടർ ചെയ്ത ബോട്ടുകളും വാണിജ്യ മത്സ്യ ബന്ധനബോട്ടുകളും ആയിരക്കണക്കിനു സഞ്ചാരികളെ പ്രിൻസ് വില്ല്യം സൌണ്ടിന് പടിഞ്ഞാറു ഭാഗത്തുള്ള വിറ്റിയർ തുറമുഖത്തേയ്ക്ക് എത്തിക്കുന്നു
രണ്ടായിരാമാണ്ടിൽ ആൻറൺ ആൻറേർസൺ മെമ്മോറിയൽ ടണൽ തുറന്നതോടെ ആങ്കറേജിനെയും വിറ്റിയറിനെയും അലാസ്കയുടെ ഉൾനാടുകളെയും തമ്മിൽ ബന്ധിപ്പിക്കുന്ന ആദ്യ ഹൈവേയായി ഇതു മാറി. മുമ്പ് പട്ടണത്തിലേയ്ക്കു പോകാനുള്ള മാർഗ്ഗം റെയിൽ, ബോട്ട് അല്ലെങ്കിൽ വിമാനം എന്നിവയായിരുന്നു.
കാലാസ്ഥ
ശിശിരകാലത്ത് വിറ്റിയർ പട്ടണത്തിൽ 250 ഇഞ്ചോളം മഞ്ഞു പെയ്യുകയും അതോടൊപ്പം 60 mph ലുള്ള കാറ്റു വീശിയടിക്കുകയും ചെയ്യുന്നത് സാധാരണമാണ്.
കൗശാമ്പി (ലോകസഭാമണ്ഡലം)
വടക്കേ ഇന്ത്യയിൽഉത്തർപ്രദേശ് സംസ്ഥാനത്തിലെ 80 ലോക്സഭാ (പാർലമെന്ററി) മണ്ഡലങ്ങളിൽ  ഒന്നാണ് കൌശാമ്പി ലോക്സഭാ മണ്ഡലം. ഈ മണ്ഡലം കൌശാമ്പി, പ്രതാപ്ഗഡ് ജില്ലകളിൽ വ്യാപിച്ചു കിടക്കുന്നു. 2002 ൽ രൂപീകരിച്ച ഇന്ത്യ മണ്ഡല പുനർനിർണ്ണയ കമ്മീഷൻ ശുപാർശപ്രകാരം ഈ മണ്ഡലം 2008 ൽ നിലവിൽ വന്നു.
അസംബ്ലി സെഗ്‌മെന്റുകൾ
നിലവിൽ കൗശാമ്പി ലോക്സഭാ മണ്ഡലത്തിൽ അഞ്ച് വിധാൻസഭ (നിയമസഭ) വിഭാഗങ്ങളുണ്ട്. ഇവ:
ബാഹ്യ ലിങ്കുകൾ
വർഗ്ഗം:ഉത്തർപ്രദേശിലെ ലോക്‌സഭാമണ്ഡലങ്ങൾ
ആലാട്ടുകാവ്
കൊല്ലം ജില്ലയിലെ കൊല്ലം കോർപ്പറേഷനു കീഴിലുള്ള ഒരു വാർഡാണ് ആലാട്ടുകാവ്. ഇവിടുത്തെ ആകെ സമ്മതിദായകരുടെ എണ്ണം 4355 ആണ്.
അവലംബം
വർഗ്ഗം:കൊല്ലം കോർപ്പറേഷൻ-വാർഡുകൾ
തലയിൽ തൊടീൽ
വെള്ളത്തിൽ കളിക്കുന്ന ഒരു കളിയാണ് തലയിൽ തൊടീൽ. നീന്തൽ വശമുള്ളവർക്ക് കുളത്തിലോ പുഴയിലോ വച്ച് കളിയ്ക്കാൻ പറ്റിയ കളിയാണിത്. കളിക്കുന്നവർ ചേർന്ന് ഒരാളെ തെരഞ്ഞെടുക്കുക. അയാൾ നീന്തി ചെന്ന് വേറൊരാളുടെ തലയിൽ തൊടണം. പിന്നീടു അയാൾ വേറൊരാളുടെ തലയിൽ തൊടുക. ഇങ്ങനെ കളി തുടരാവുന്നതാണ്. തലയിൽ തൊടാൻ വരുന്ന ആളിനെ തൊടാൻ അനുവദിക്കാതെ നീന്തിയും മുങ്ങാംകുഴിയിട്ടും മാറുന്നതിലാണ് കളിയുടെ രസം.
അവലംബം
വർഗ്ഗം:കേരളത്തിലെ നാടൻകളികൾ
ടീന അംബാനി
ടീന അനിൽ അംബാനി (ജനനം ടീന മുനിം) മുൻ ഇന്ത്യൻ നടിയും മുംബൈ ആസ്ഥാനമായുള്ള കോകിലാബെൻ ധീരുഭായ് അംബാനി ഹോസ്പിറ്റൽ, ഹാർമണി ഫോർ സിൽവേഴ്‌സ് ഫൗണ്ടേഷൻ, ഹാർമണി ആർട്ട് ഫൗണ്ടേഷൻ എന്നിവയുടെ ചെയർപേഴ്‌സണുമാണ്. ഗ്രൂപ്പ് CSR, റിലയൻസ് ഗ്രൂപ്പ്, മുദ്ര ഫൗണ്ടേഷൻ ഫോർ കമ്മ്യൂണിക്കേഷൻസ് റിസർച്ച് ആൻഡ് എഡ്യൂക്കേഷൻ (MFFCRE) എന്നിവയുടെ ചെയർപേഴ്‌സണും ധീരുഭായ് അംബാനി ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ആൻഡ് കമ്മ്യൂണിക്കേഷൻ ടെക്‌നോളജിയുടെ (DA-IICT) സ്ട്രാറ്റജിക് പ്ലാനിംഗ് കമ്മിറ്റിയുടെ മുഖ്യ ഉപദേഷ്ടാവും ഉപദേശകനുമാണ്. . റിലയൻസ് ഗ്രൂപ്പിന്റെ ചെയർമാൻ അനിൽ അംബാനിയാണ് അവരുടെ ഭർത്താവ്.
മുൻകാലജീവിതം
1958 ഫെബ്രുവരി 11-ന് ടീന മുനിം എന്ന പേരിലാണ് അംബാനി ജനിച്ചത്. 1975-ൽ ബോംബെയിലെ ഖാർ എന്ന സ്ഥലത്തുള്ള എംഎം പ്യൂപ്പിൾസ് ഓൺ സ്കൂളിൽ നിന്ന് ഹൈസ്കൂൾ ബിരുദം നേടി. അതേ വർഷം, അവർ ഫെമിന ടീൻ പ്രിൻസസ് ഇന്ത്യ 1975-ൽ കിരീടം ചൂടി, അരൂബയിൽ നടന്ന മിസ് ടീനേജ് ഇന്റർകോണ്ടിനെന്റൽ മത്സരത്തിൽ ഇന്ത്യയെ പ്രതിനിധീകരിച്ചു, അവിടെ അവർ രണ്ടാം റണ്ണറപ്പായി. അവൾ പിന്നീട് ജയ് ഹിന്ദ് കോളേജിൽ കലയിൽ ബിരുദം നേടി. പിന്നീട് 1970-കളിൽ, അവർ ഹിന്ദി ചലച്ചിത്ര വ്യവസായത്തിൽ ചേരുകയും പതിമൂന്ന് വർഷക്കാലം ഒരു മുൻനിര നടിയായി ഒരു വിജയകരമായ കരിയർ നടത്തുകയും ചെയ്തു.
1991 ഫെബ്രുവരിയിൽ റിലയൻസ് ഇൻഡസ്ട്രീസ് സ്ഥാപിച്ച ഇന്ത്യൻ വ്യവസായ പ്രമുഖൻ ധീരുഭായ് അംബാനിയുടെ ഇളയ മകൻ അനിൽ അംബാനിയെ അവർ വിവാഹം കഴിച്ചു. അവർക്ക് രണ്ട് ആൺമക്കളാണ് ജയ് അൻമോൽ (ജനനം ഡിസംബറിൽ 1991), ജയ് അൻഷുൽ (ജനനം 1995 സെപ്തംബർ).
സിനിമ
ദേവ് ആനന്ദിന്റെ ദേശ് പർദേശ് എന്ന ചിത്രത്തിലൂടെയാണ് മുനിം ഹിന്ദി സിനിമയിൽ അരങ്ങേറ്റം കുറിച്ചത്. ദേവ് ആനന്ദിനൊപ്പം ലൂട്ട്മാർ, മൻ പസന്ദ് എന്നിവയാണ് അവളുടെ മറ്റ് ചിത്രങ്ങൾ. ബസു ചാറ്റർജിയുടെ ബാതോ ബാതോ മേയിൽ അമോൽ പാലേക്കറിനൊപ്പം അഭിനയിച്ചു. ഋഷി കപൂറിനൊപ്പമുള്ള അവരുടെ ശ്രദ്ധേയമായ ചിത്രങ്ങളിൽ കർസ്, യേ വാദാ രഹ എന്നിവ ഉൾപ്പെടുന്നു. ഫിഫ്റ്റി ഫിഫ്റ്റി, സൗത്തേൻ, ബേവാഫായ്, സുരാഗ്, ഇൻസാഫ് മെയിൻ കരൂംഗ, രജ്പുത്, ആഖിർ ക്യോൻ?, പാപ്പി പെറ്റ് കാ സാവൽ ഹേ, അലഗ് തുടങ്ങി നിരവധി ചിത്രങ്ങളിൽ അവർ നടൻ രാജേഷ് ഖന്നയ്‌ക്കൊപ്പം അഭിനയിച്ചു. അലഗ്, ഭഗവാൻ ദാദ, അധികാര്. 1991-ൽ പുറത്തിറങ്ങിയ ജിഗർവാലയാണ് അവളുടെ അവസാന ചിത്രം. സിമി ഗരേവാളിന് നൽകിയ അഭിമുഖത്തിൽ മുനിം പറഞ്ഞു: "ചിലപ്പോൾ എനിക്കും [ഞാൻ സിനിമകൾ വിട്ടുപോയെന്ന്] തോന്നാറുണ്ട്, എന്നാൽ പിന്നീട് എനിക്ക് തോന്നിയത് ഈ ലോകത്തിന് ഇനിയും ഒരുപാട് കാര്യങ്ങൾ ഉണ്ടെന്നാണ്. പര്യവേക്ഷണം ചെയ്യാനും അനുഭവിക്കാനും മാത്രമല്ല, സിനിമകളിൽ ഉറച്ചുനിൽക്കാനും. ഞാൻ ഉപേക്ഷിക്കാൻ തീരുമാനിച്ചു. ഞാൻ ഒരിക്കലും അതിൽ ഖേദിച്ചില്ല. ഒരിക്കലും തിരിച്ചുപോകാൻ ഞാൻ ആഗ്രഹിച്ചില്ല."
മുതിർന്ന ക്ഷേമം
2004-ൽ, അംബാനി ഹാർമണി ഫോർ സിൽവേഴ്‌സ് ഫൗണ്ടേഷൻ സ്ഥാപിച്ചു, അത് മുംബൈ ആസ്ഥാനമായുള്ള ഒരു സർക്കാരിതര സ്ഥാപനമാണ്, അത് പ്രായമായവരുടെ ജീവിത നിലവാരം ഉയർത്താൻ ശ്രമിക്കുന്നു. അതിന്റെ പ്രവർത്തനങ്ങളിൽ ഹാർമണി - സെലിബ്രേറ്റ് ഏജ്, മാഗസിൻ, ഇപ്പോൾ അതിന്റെ 14-ാം വർഷത്തിൽ ഉൾപ്പെടുന്നു; www.harmonyindia.org എന്ന പോർട്ടൽ; സൗത്ത് മുംബൈയിലെ സിൽവർ സിറ്റിസൺസിനായുള്ള ഹാർമണി ഇന്ററാക്ടീവ് സെന്റർ; ഹാർമണി റിസർച്ച് ഡിവിഷൻ; ഹാർമണി സിൽവർ അവാർഡുകൾ; മുംബൈ, ഡൽഹി, ബെംഗളൂരു മാരത്തണുകളിൽ ഹാർമണി സീനിയർ സിറ്റിസൺസ് ഓട്ടവും.
ആരോഗ്യ പരിരക്ഷ
ഇന്ത്യൻ ഹെൽത്ത് കെയറിലെ വിടവുകൾ നികത്തുന്നതിനായി, അംബാനി 2009-ൽ മുംബൈയിൽ കോകിലാബെൻ ധീരുഭായ് അംബാനി ഹോസ്പിറ്റൽ & മെഡിക്കൽ റിസർച്ച് ഇൻസ്റ്റിറ്റ്യൂട്ട് (കെഡിഎഎച്ച്) ഒരു ക്വാട്ടർനറി കെയർ സൗകര്യം ആരംഭിച്ചു. JCI (ജോയിന്റ് കമ്മീഷൻ ഇന്റർനാഷണൽ, യുഎസ്എ), NABH (നാഷണൽ അക്രഡിറ്റേഷൻ ബോർഡ് ഫോർ ഹെൽത്ത്‌കെയർ, ഇന്ത്യ), CAP (കോളേജ് ഓഫ് അമേരിക്കൻ പാത്തോളജിസ്റ്റുകൾ, യുഎസ്എ), NABL (നാഷണൽ അക്രഡിറ്റേഷൻ ബോർഡ് ഫോർ ലബോറട്ടറികൾ, എന്നിവയിൽ നിന്ന് അക്രഡിറ്റേഷൻ ലഭിക്കുന്ന മുംബൈയിലെ ഏക ആശുപത്രിയാണിത്. ഇന്ത്യ). കരൾ മാറ്റിവയ്ക്കലിനുള്ള ആദ്യത്തെ സമഗ്ര കേന്ദ്രവും പടിഞ്ഞാറൻ ഇന്ത്യയിലെ കുട്ടികളുടെ ഹൃദയ പരിപാലനത്തിനുള്ള ആദ്യത്തെ സംയോജിത കേന്ദ്രവും മറ്റ് പ്രധാന സവിശേഷതകളിൽ ഉൾപ്പെടുന്നു; അതിന്റെ റോബോട്ടിക് സർജറി പ്രോഗ്രാം; പുനരധിവാസത്തിനും സ്പോർട്സ് മെഡിസിനും വേണ്ടിയുള്ള കേന്ദ്രങ്ങൾ; മഹാരാഷ്ട്രയിലെ ഗ്രാമങ്ങളിൽ 18 കാൻസർ കെയർ സെന്ററുകൾ തുറക്കാനുള്ള അതിന്റെ സംരംഭവും
റഷീദ് മസൂദ്
മുൻ കേന്ദ്ര മന്ത്രിയും രാജ്യസഭാംഗവുമായിരുന്നു റഷീദ് മസൂദ് (ജനനം : 15 ആഗസ്റ്റ് 1947). ക്രിമിനൽ കേസിൽ ശിക്ഷിക്കപ്പെടുന്നവർ ഉടൻ അയോഗ്യരാകുമെന്ന സുപ്രീംകോടതി വിധിയുടെ അടിസ്ഥാനത്തിൽ സ്ഥാനം നഷ്ടമാകുന്ന ആദ്യ ജനപ്രതിനിധിയാണ് ഇദ്ദേഹം. കോൺഗ്രസ് പ്രവർത്തകസമിതിയംഗവും ഉപരാഷ്ട്രപതിസ്ഥാനത്തേക്ക് പരിഗണിച്ച ആളുമാണ്.
ജീവിതരേഖ
ഉത്തർപ്രദേശിലെ ഷാരൺപൂരിൽനിന്ന് അഞ്ചു തവണ ലോക്സഭയിലേക്ക് ജയിച്ചു. 1990-91 കാലഘട്ടത്തിൽ അന്നത്തെ വി.പി. സിങ് മന്ത്രിസഭയിൽ ആരോഗ്യ സഹമന്ത്രിയായിരുന്നു. 2007 ൽ രൂപംകൊണ്ട മൂന്നാം മുന്നണിയായ ഐക്യപുരോഗമന ദേശീയ സഖ്യത്തിന്റെ ഉപരാഷ്ട്രപതി സ്ഥാനാർഥിയായി റഷീദ് മസൂദ് മൽസരിച്ചിരുന്നു. എന്നാൽ 75 വോട്ടുകൾ നേടി മൂന്നാം സ്ഥാനത്ത് എത്താനെ ഇദ്ദേഹത്തിന് കഴിഞ്ഞുള്ളു.
മെഡിക്കൽ പ്രവേശന കുംഭകോണവും സി.ബി.ഐ. കേസും
അഴിമതി നിരോധന നിയമപ്രകാരം മസൂദ് കുറ്റക്കാരനാണെന്ന് സപ്തംബർ 19-ന് ഡൽഹിയിലെ പ്രത്യേക കോടതി കണ്ടെത്തിയിരുന്നു. ജനപ്രാതിനിധ്യ നിയമത്തിലെ എട്ട്-ഒന്ന് വകുപ്പുപ്രകാരം അഴിമതി ക്കേസുകളിൽ കുറ്റക്കാരനെന്ന് കണ്ടെത്തിയതിനാൽ അയോഗ്യനായി. സി.ബി.ഐ പ്രത്യേക കോടതി ജഡ്ജി ജെ.പി.എസ്. മാലിക് നാലു വർഷം തടവിന് ശിക്ഷിച്ചു. തടവ് ശിക്ഷയ്​ക്ക് പുറമേ മസൂദ് 60,​000 രൂപ പിഴയൊടുക്കണം.
പുറം കണ്ണികൾ
വർഗ്ഗം:രാജ്യസഭാംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:കോവിഡ്-19 മൂലം മരിച്ചവർ
ബില്ലി ജീൻ കിംഗ്
അമേരിയ്ക്കൻ ടെന്നീസ് കളിക്കാരിയായിരുന്ന ബില്ലി ജീൻ കിങ്. കാലിഫോർണിയായിലെ ലോങ് ബീച്ചിൽ 1943 നവംബർ22 നു ജനിച്ചു.ബില്ലി ആകെ 39 ഗ്രാൻഡ്സ്ളാം കിരീടങ്ങൾ നേടിയിട്ടുണ്ട്. ഇതിൽ 12 വ്യക്തിഗത കിരീടങ്ങൾ, 16 വനിതകളുടെ ഡബിൾസ്, 11 മിക്സഡ് ഡബിൾസ് ഇവ ഉൾപ്പെടുന്നു.അമേരിയ്ക്കയിൽ നിന്നുള്ള ഒന്നാം നമ്പർ കളിക്കാരിയുമായിരുന്നു ബില്ലി. വിറ്റ്മാൻ കപ്പിലും,ഫെഡറേഷൻ കപ്പിലും അമേരിയ്ക്കയെ ബില്ലി പ്രതിനിധീകരിച്ചിട്ടുണ്ട്.ഫെഡറേഷൻ കപ്പിനുള്ള മത്സരത്തിൽ അമേരിയ്ക്കൻ സംഘത്തെ 3 പ്രാവശ്യം നയിച്ചതും ഇവരായിരുന്നു. അമേരിയ്ക്കൻ പ്രസിഡന്റിന്റെ ഫ്രീഡം മെഡൽ ബില്ലി ജീൻ കിങ് നേടിയിട്ടുണ്ട്.
പുറം കണ്ണികൾ
വർഗ്ഗം:ടെന്നീസ് കളിക്കാർ വർഗ്ഗം:അമേരിക്കൻ ടെന്നീസ് കളിക്കാർ വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:1943-ൽ ജനിച്ചവർ വർഗ്ഗം:നവംബർ 22-ന് ജനിച്ചവർ വർഗ്ഗം:വനിതാ ടെന്നീസ് കളിക്കാർ
ഖമർ ഭാഷ
ഖമർ ജനങ്ങൾ സംസാരിക്കുന്നതും കമ്പോഡിയയുടെ ഔദ്യോഗിക ഭാഷയുമാണ് ഖമർ ഭാഷ. ഏകദേശം 16 ദശലക്ഷം ജനങ്ങൾ സംസാരിക്കുന്ന ഭാഷയാണിത്. ആസ്ട്രോ-ഏഷ്യാറ്റിക് ഭാഷകളിൽ വിയറ്റ്‌നാമിസ് ഭാഷ കഴിഞ്ഞാൽ പിന്നെ ഏറ്റവും കൂടുതൽ ആളുകൾ സംസാരിക്കുന്ന ഭാഷയാണ് ഖമർ ഭാഷ. -Khmer or Cambodian (natively ភាសាខ្មែរ ഖ്‌മെർ ഭാഷയ്ക്ക് സംസ്‌കൃത, പാലി ഭാഷകളുടെ ഗണ്യമായ സ്വാധീനം കാണാം. പ്രത്യേകിച്ച് രാജകീയ, മത ഭാഷണ രീതിയിൽ, ഹിന്ദുമതം, ബുദ്ധമതം വഴിയാണ് ഈ സ്വാധീനം. കംബോജ എന്ന സംസ്‌കൃതം വാക്കിൽ നിന്നുമാണ് കാല ക്രമേണ ഖമർ എന്ന വാക്ക് ഉണ്ടായത്.
വളരെയധികം നാടൻ ഭാഷണ രീതികളിലും ഈ സ്വാധീനം കാണാവുന്നതാണ്. തായി, ലാഒ, വിയറ്റ്‌നാമീസ്, ചാം എന്നീ ഭാഷകളുടേയും സ്വാധീനം ഖ്‌മെർ ഭാഷയിലുണ്ടായിട്ടുണ്ട്. ഇവ നിരവധി കാലത്തെ ഭൂമിശാസ്ത്രപരമായ സാന്നിധ്യവും സാംസ്‌കാരിക ബന്ധങ്ങളുവഴിയുള്ള സ്വാധീനമാണ്.
മോൻ ഖമർ ഭാഷ കുടുംബത്തിലെ ആദ്യത്തെ രേഖപ്പെടുത്തിവെച്ചതും എഴുതപ്പെട്ടതുമായ ഭാഷയാണ് ഖമർ. വിയറ്റനാമീസ് ഭാഷയേ ഗണ്യമായ രീതിയിൽ പ്രാന്തവൽക്കരിക്കുകയും മോൻ ഭാഷയെ ഇല്ലാതാക്കുകയും ചെയ്ത ഭാഷയാണിത്. ചരിത്രപരമായ സാമ്രാജ്യങ്ങളായിരുന്ന ചെൻല, അൻകകോർ, ഫുനാൻ രാജവംശങ്ങളുടെയും ഭാഷയായിരുന്നു പഴയ ഖമർ. ഖ്‌മെർ ഭാഷ സംസാരിക്കുന്നതിൽ ഭൂരിഭാഗവും സംസാരിക്കുന്നത് മധ്യ ഖമർ എന്ന ഖമർ ഭാഷയുടെ ഒരു വകഭേദമാണ്. കംബോഡിയയിലെ വിദൂര പ്രദേശങ്ങളിൽ പ്രാദേശിക ഉച്ചാരണങ്ങൾ നിലനിൽക്കുന്നുണ്ട്. പക്ഷേ ഇത് മധ്യ ഖ്‌മെർ ഭാഷയുടെ വൈവിദ്ധ്യമായാണ് കണക്കാക്കുന്നത്.
കംബോഡിയയുടെ തലസ്ഥാനമായ പെന്നിൽ ഇവ രണ്ടും മാറ്റിനിർത്തിയിട്ടുണ്ട്. സ്റ്റങ് ട്രെങ് പ്രവിശ്യയിൽ ഖമർ ഖേ യാണ് ഉപയോഗിക്കുന്നത്. മധ്യ ഖമറിൽ നിന്ന് വളരെ വ്യത്യാസമുള്ളതാണ് ഇവ. കംബോഡിയക്ക് പുറത്ത് മൂന്ന് വ്യത്യസ്ത വകഭേദങ്ങളാണ് സംസാരിക്കുന്നത്. ചരിത്രപരമായി ഖമർ സാമ്രാജ്യത്തിന്റെ ഭാഗമായിരുന്ന പ്രാദേശിക ഖമർ ഗോത്രങ്ങൾക്കിടയിൽ ആണ് ഈ മൂന്ന് വകഭേദങ്ങളിൽ സംസാരിക്കുന്നത്. നോർത്തേൺ ഖമർ വകഭേദമാണ് വടക്കുകിഴക്കൻ തായ്‌ലാന്റിന്റെ തെക്കൻ പ്രദേശങ്ങളിൽ പത്ത് ലക്ഷതത്തിലധികം ജനങ്ങൾ സംസാരിക്കുന്നത്. ഇവർ ഒരു പ്രത്യേക തരം ഭാഷയാണ് ഉപയോഗിക്കുന്നത്. തെക്കൻ ഖമർ അല്ലെങ്കിൽ ഖമർ ക്രോം ആണ് ആദ്യ ഖമർ ഭാഷ. ക്രാഡമോം മലനിരകളിൽ താമസിക്കുന്നവർ സംസാരിക്കുന്നത് വളരെ യാഥാസ്ഥികമായ ഒരു വകഭേദമാണ്. ഇവ ഇപ്പോഴും മധ്യ ഖ്‌മെർ ഭാഷയുടെ സവിശേഷതകൾ കാണിക്കുന്നു.
ഖ്‌മെർ ഭാഷ പ്രാഥമികമായി ഒരു വിശകലനഭാഷയാണ്, പദങ്ങളുടെ രൂപഭേദങ്ങളില്ലാത്ത വളരെ കുറഞ്ഞ വ്യാകരണ നിയമങ്ങളുള്ള ഒരു ഭാഷയാണിത്. പദങ്ങളുടെ രൂപഭേദങ്ങളോ, ക്രിയാരൂപങ്ങളോ, പദങ്ങളുടെ അവസാനത്തിൽ വിഭക്തികളോ ഖ്‌മെർ ഭാഷയിലില്ല. പകരം, വ്യാകരണ ബന്ധങ്ങൾ സൂചിപ്പിക്കാൻ സഹായക വാക്കുകളും സാമാന്യ പ്രത്യായങ്ങളും ഉപയോഗിക്കുന്നു. സബ്‌ജെക്ട്, വെർബ്, ഒബ്ജക്ട് (വിഷയം, ക്രിയ, വസ്തു) എന്നതാണ് ഖമർ ഭാഷയിലെ പൊതുവായ വാക്ക് ക്രമം.
തായി, ബർമ്മീസ്, ലാഒ, വിയറ്റനാമീസ് ഭാഷകളിൽ നിന്നും തികച്ചു വ്യത്യസ്തമാണ് ഖമർ. ഇത് ഒരു സ്വര ഭാഷയല്ലെന്നതാണ് പ്രധാന പ്രത്യേകത. വാക്കുകളുടെ അവസാന അക്ഷരം കനപ്പിച്ച് പറയുന്നു. മോൻ ഖമർ ഭാഷകളിൽ സാധാരണയായി ഊന്നിപ്പറയുന്ന അക്ഷരങ്ങൾ ഇല്ല തുണ്ടു തുണ്ടായുള്ള എഴുത്ത് സമ്പ്രദായമാണ് ഖ്‌മെർ ഭാഷയുടേത്. ഖമർ ലിപിയിലാണ് ഇവ എഴുതുന്നത്. തെക്കൻ ഇന്ത്യൻ ബ്രാഹ്മി ലിപിയിൽ നിന്ന് ഉരുത്തിരിഞ്ഞ് വന്നതാണ് ഈ ഖമർ ലിപി കംബോഡിയൻ ജനതയിൽ ഏകദേശം 79 ശതമാനം പേരും ഖമർ ഭാഷ വായിക്കാനറിയുന്നവരാണ്.
അവലംബം
വർഗ്ഗം:കംബോഡിയയിലെ ഭാഷകൾ വർഗ്ഗം:വിയറ്റ്നാമിലെ ഭാഷകൾ വർഗ്ഗം:തായ്‌ലാന്റിലെ ഭാഷകൾ വർഗ്ഗം:ആസ്ട്രോ-ഏഷ്യാറ്റിക് ഭാഷകൾ
സിസ്റ്റോസീൽ
സമ്മർദ്ദം മൂലം യോനിയിലേക്ക് തള്ളി വന്ന മൂത്രസഞ്ചിയെയാണ് സിസ്റ്റോസീൽ എന്നു വിളിക്കുന്നത്.. ഇംഗ്ലീഷ്: cystocele, prolapsed bladder, ചിലർക്ക് ഈ അസുഖമുണ്ടായാലും ലക്ഷണങ്ങൾ ഒന്നും കാണിച്ചുകൊള്ളണമെന്നില്ല. എന്നാൽ മറ്റു ചിലർക്ക് മൂത്രമൊഴിക്കാൻ ബുദ്ധിമുട്ട്, മൂത്രം പൊയിക്കൊണ്ടിരിക്കുക, ഇടക്കിടക്ക് മൂത്രമൊഴിക്കാൻ മുട്ടുക എന്നീ ലക്ഷണങ്ങൾ കാണാറുണ്ട്. സിസ്റ്റോസീലിനെയും തള്ളിവന്ന മൂത്രനാളിയേയും ചേർത്ത് സിസ്റ്റോയൂറെത്രോസീൽ എന്നു വിളിക്കാറുണ്ട്. സിസ്റ്റോസീൽ ജീവിതനിലവരത്തെ വിപരീതമായി ബാധിക്കാം.